open-index/open-wikipedia-markdown huggingface dataset:
尕勒莽貝伊國

**尕勒莽貝伊國**，在安納托利亞，乃突厥人所立，奉伊斯蘭教。

尕勒莽稱自起撒魯爾部，亦有人以其出自阿夫沙爾部，此二種皆為烏古斯二十四部。

尕勒莽先祖努爾蘇菲，避韃靼之災，自阿蘭逃錫瓦斯，且於巴巴伊沙克抗於魯迷素旦國。

安納托利亞諸城為巴巴伊沙克所克，魯迷素旦國耗費巨萬，至不得已，竟於法蘭西募兵，終平此人。

努爾蘇菲為巴巴伊沙克忠徒，亦與其義，本當同誅，然魯迷素旦於柯塞達役敗於韃靼，素旦亦求自保，與義豪強已然無力，素旦除首惡， 招安諸豪強，降於韃靼兵鋒，以存魯迷國祀。

西曆一二五七年，努爾蘇菲死，子卡拉曼立，先韃靼將軍拜住牧此地，並控魯迷素旦、亞美尼亞王等。

拜住遂絀，元世祖封旭烈兀為伊兒汗，制於西亞，服木剌夷及黑衣大食，殺回教宗主海裡凡，立伊爾汗國，即蒙元西北諸王。

魯迷素旦凱霍斯魯二世死，其子凱考斯二世與阿爾斯蘭四世方爭，尕勒莽助凱考斯二世，唯後魯迷素旦國大維齊爾佩瓦內，扶阿爾斯蘭四世為素旦，亦為伊爾汗之擇，凱考斯二世廢之，流亡拜占庭。

雖受制於韃靼，阿爾斯蘭四世亦謀平小亞諸突厥貝伊國，復魯迷素旦國之舊疆，諸多巴伊與異密皆為魯迷素旦發兵剿殺，尕勒莽在時已為強國，阿爾斯蘭四世不以力服之，乃欲取賂買，賜拉倫德、埃爾梅內克地予尕勒莽巴伊立國。

尕勒莽遂為魯迷素旦阿爾斯蘭四世之封臣，尕勒莽巴伊法存，不為突厥野種，是為大元大蒙古國大福報大伊爾汗屬之魯迷國素旦之尕勒莽巴伊。

時聖戰為小亞諸突厥貝伊國之國策，可號諸教友，以彼而開回教之新疆，尕勒莽輒逾托羅斯，而侵亞美尼亞地，初之，伊兒汗國不尊回教，且亞美尼亞國亦與韃靼交好，尕勒莽徒獨居小亞腹地，未敢輕舉。

後，尕勒莽與魯迷素旦相爭，勝矣，乃壯野心。

西元一二六一年，尕勒莽起兵，以迎凱考斯二世素旦為名，入寇魯迷素旦國。

尕勒莽直入魯迷國都科尼亞，然此怒伊爾汗，汗怒曰：「何來之突厥野種！」魯迷國師佩瓦內·穆爾因丁·蘇萊曼領兵入科尼亞，尕勒莽不敵，大敗予降，服於伊爾汗。

尕勒莽多地復為魯迷素旦治，然阿爾斯蘭四世愈不安，始制其權，佩瓦內憂，其決致，於阿克薩賴戮害素旦，扶王子凱霍斯魯三世登位。

時，尼西亞國取其拉丁國都君士坦丁堡，米海爾八世冕拜占庭皇帝，拜佔庭已無昔日煌煌，虎狼之民愈往小亞，尕勒莽合縱連橫，立抗韃靼。

然，韃靼軍速來，尕勒莽敗，埃爾梅內克失，穆罕默德一世逃，時，埃及素旦拜伯爾斯與欽察汗盟，同拜佔庭修，並得小亞多強助之，是故，伊兒汗終不直吞小亞，尕勒莽間活。

西元一二七六年，魯迷素旦國剿尕勒莽，格克蘇谷之役，尕勒莽大勝。

同年，埃及素旦拜伯爾斯御駕親征，於卡帕多西亞敗魯迷素旦國及韃靼兵，入開塞利。

尕勒莽巴伊，穆罕默德一世擇與埃及盟入科尼亞城，魯迷素旦國崩，不能以國矣。

穆罕默德一世立凱考斯二世素旦之子吉姆里，自任大維齊爾。

埃及素旦拜伯爾斯遠離巢基，民不持之，是故，遂還軍敘利亞，同年，崩於敘利亞。

穆罕默德一世於科尼亞治之一月，拜伯爾斯還軍，韃靼兵速至，與其二子戰死，吉姆里亦被擒殺，佩瓦內之噩運亦至，伊兒汗阿八哈大怒，佩瓦內死之，亞美尼亞史載，伊爾汗阿八哈令民餌其肉。

居內里襲尕勒莽巴伊，繼父兄余烈，小亞既為突厥之海，韃靼不可以數戰定焉，突厥巴伊去而復來，不能拔根。

西元一二八四年，居內里復篡素旦之位，伊兒汗阿魯渾兵鋒至，居內里還國，韃靼窮追不捨，至尕勒莽腹地，居內里運矣，雖屢挫衄，而小令不失，且於元至元三十年，破塞浦路斯國，奪阿萊耶城。

居內里卒後，其弟馬哈茂德嗣。

西元一三〇八年，魯迷素旦國潰，馬哈茂德奪科尼亞，其卒，子穆薩嗣。

西元一三三五年，伊爾汗不賽因崩，伊兒汗國則解。

伊兒汗臣，韃靼將軍朱潘牧小亞，其不欲使突厥巴伊肆張，朱潘輕取科尼亞，尕勒莽還本土。

後四十餘年，尕勒莽大空位期，內分之久，所幸外境，伊兒汗已解，雖其殘支丘拜尼猶存，然以非大患。

朱潘之子鐵木耳塔什敗亡，逃埃及，其屬艾里特納立艾里特納巴伊國，尕勒莽則於埃及助下，廣擴其土，以科尼亞為北都，易卜拉欣一世治下，稍見魯迷素旦國風。

西元一三六一年，阿里成嗣尕勒莽巴伊，西之哈米特、格爾米揚，東之艾里特納皆為尕勒莽所侵。

為抗尕勒莽，格爾米揚巴伊蘇萊曼便欲得奧斯曼所助。

西元一三七八年，蘇萊曼女嫁奧斯曼巴耶濟德王子，尕勒莽不願見奧斯曼國強，乃咎奧斯曼。尕勒莽云：「奧斯曼於小亞增勢，以基督教傭兵謂回教同胞動刀，不復正奉矣！」

奧斯曼云：「尕勒莽陰壞奧斯曼聖戰大計，不復正奉矣！」

後，奧斯曼素旦穆拉德一世嫁女於阿里，以安其國，並為遏尕勒莽，格爾米揚與哈米特退至西，東土為奧斯曼直轄，則格爾米揚國都屈塔西亞亦與奧斯曼，奧斯曼南插地中海，尕勒莽無可擴土。

西元一三八一年，艾里特納矣變，大維齊爾卡迪布爾漢丁尼廢艾里特納巴伊穆罕默德二世而立，阿里欲擊之，而侵無成。

威尼斯乃勸尕勒莽，阿里侵奧斯曼，克貝伊謝希爾。

穆拉德一世率軍長驅直入，直抵科尼亞，阿里為奧斯曼素旦親兵大破，尕勒莽鐵騎於奧斯曼槍炮之下盡滅，阿里之妻欲為彌縫，因此，穆拉德一世，無割尕勒莽國土，穆拉德一世還歐洲。

西元一三八九年，穆拉德一世崩於科索沃役，阿里再侵奧斯曼，巴耶濟德一世速定之勢，奧斯曼大敗尕勒莽及小亞諸國聯軍，諸國遂滅，卡迪布爾尼丁亦甚惶汗，盟尕勒莽，以抗奧斯曼。

西元一三九七年，巴耶濟德一世於阿克恰伊大破阿里之師，次年，賜死阿里，尕勒莽王子穆罕默德與本吉.阿里囚於奧斯曼國故都布爾薩，巴耶濟德一世東進，卡迪布爾汗丁尼惶汗，不御奧斯曼國，該國貴戚跪迎巴耶濟德，祈其開恩，以免一死，奧斯曼遂至小亞邊疆。

西元一四零二年，帖木兒遂臨小亞，並於安卡拉之役大破奧斯曼，巴耶濟德一世成虜，奧斯曼瓦解，帖木兒於小亞駐軍八月，間，其軍於小亞大掠。

穆罕默德同本吉阿里克逃布爾薩，穆罕默德得帖木兒之力復國，帖木兒有意以尕勒莽遏奧斯曼也，稱尕勒莽巴伊穆罕默德二世為小亞宗主。

西元一四一三年，穆罕默德一世復立奧斯曼帝國，尕勒莽雖抗於奧斯曼，然終無力。

西元一四五一年，奧斯曼素旦穆罕默德二世立，西元一四五三年克拜佔庭國都君士坦丁堡，滅其國，稱羅馬凱撒，奧斯曼逐回軍小亞。

西元一四六六年，奧斯曼維齊爾格迪克艾哈邁德帕夏攻尕勒莽，尕勒莽巴伊艾哈邁德逃，至於西元一四七一年，乃下尕勒莽。

艾哈邁德奔於白羊，垂死掙扎，白羊汗烏尊哈桑破黑羊與帖木兒，南至波斯灣，東抵呼羅珊，逐為雄強。

西元一四七三年，八月十一日，奧特魯克貝利役始，一日之間，烏尊哈桑大潰，八月二十四日，相定誓約，烏尊哈桑退至阿塞拜疆，而奧斯曼盡吞幼發拉底河之西，此戰亦破多國巴伊復國之計，擇篤實之，為奧斯曼萬戶世侯。

艾哈邁德死，其弟卡西姆扶奧斯曼王子傑姆爭權，兵敗遂降，奧斯曼素旦巴耶濟德二世以為厄切爾總督，於一四九三年卒，尕勒莽盡亡。
祖辛

**祖辛**，或曰**且辛**，商之帝王也，**子**姓，諱**旦**，祖乙之子也。

祖乙崩，祖辛立，居邢。妣甲，甲骨文作「祖丁母妣甲」，子祖丁。在位十六年，或曰十四年，崩。弟沃甲立。

## 據
*《史記·殷本紀》

分類:商本紀
沃甲

**沃甲**，或曰**開甲**、**羌甲**，殷商之帝王也，**子**姓，諱**逾**，祖乙之子，祖辛之弟也。

祖辛崩，沃甲立，自邢遷於庇。沃甲在位二十五年，或曰二十年，或曰五年，崩，祖辛之子祖丁立。

## 據
*《史記·殷本紀》
分類:商本紀
祖丁

**祖丁**，或曰**且丁**，殷商之帝王也，**子**姓，諱**新**，祖乙之孫，祖辛之子也。

沃甲崩，祖丁立，居庇。妣辛，甲骨文作「祖丁配妣辛」，妣癸，甲骨文作「祖丁配妣癸」，祖丁在位三十二年，或曰九年，崩，立沃甲之子南庚。

祖丁子陽甲、盤庚、小辛、小乙。

## 據
*《史記·殷本紀》
分類:商本紀
河亶甲

**河亶甲**，又作**戔甲**，殷商之帝王也，**子**姓，諱**整**，太庚之孫，太戊之子，一说外壬之子也。

外壬崩，河亶甲立，自囂遷於相，征藍夷，再征班方。殷復衰，河亶甲在位九年，崩，子祖乙立，祖乙或曰仲丁之子也。

## 據
*《史記·殷本紀》
分類:商本紀
陽甲

**陽甲**，或曰**象甲**，商之帝王也，**子**姓，諱**和**，祖辛之孫，祖丁之子也。

南庚崩，陽甲立，居奄，殷衰。自仲丁以來，廢嫡而更立諸弟子，弟子或爭相代立，比九世，亂。諸侯莫朝。陽甲在位十七年，或曰七年，或曰四年。崩，弟盤庚立。

## 據
*《史記·殷本紀》

分類:商本紀
祖乙

**祖乙**，或作**且乙**，商之帝王也，**子**姓，諱**滕**，一作**勝**，太戊之孫，仲丁之子，或曰河亶甲之子也。

河亶甲崩，祖乙立。祖乙圮於耿，殷復興，是為**中宗**。巫賢任職。祖乙以乙日生，故謂之帝乙。孔子所謂「五世之外，天之錫命，疏可同名」者也。是以祖乙不為諱，蓋殷禮也。祖乙在位十九年，或曰二十年，崩，子祖辛立。

## 據
*《史記·殷本紀》

分類:商本紀
南庚

**南庚**，殷商之帝王也，**子**姓，諱**更**，祖乙之孫，沃甲之子也。

祖丁崩，南庚立，自庇遷於奄。南庚在位二十九年，或曰二十五年，或曰六年，崩，立祖丁之子陽甲。

## 據
*《史記·殷本紀》
分類:商本紀
黨衛軍行於敵境

**黨衛軍行於敵境**者，納粹樂曲也。作時乃二戰，萬國大駭之時。黨衛軍為表其忠，故作該曲也。

= 辭 =
黨衛軍行於敵境，

高頌惡魔之曲。

銃士矗於伏水涘，

即風輕詠。

吾類萬事皆然，

然九州寰宇

咒讚吾輩，

皆餘興節目。

然何處，吾儕皆進發！

妖魔止哂：

樂哉哉哉哉！

吾類戰為德意志，

吾類戰為希特勒，

誓使共產顛肺流離！

吾儕所向披靡，

然南北西東。

枕戈待旦，

瞅赤色瘟疫！

黨衛軍永毋佇足，

待滅殞德意志福者。 

雖吾軍灰飛煙滅，

亦莫退卻。

然何處，吾儕皆進發！

妖魔止哂：

樂哉哉哉哉！

吾類戰為德意志，

吾類戰為希特勒，

誓使共產顛沛流離！

分類:德國歌曲
祖庚

**祖庚**，殷商之帝王也，**子**姓，諱**躍**，武丁之子，祖甲之兄也。

武丁崩，祖庚立，尊武丁為高宗。居殷，卜辭「隹王十祀」。祖庚在位七年，或曰十一年。崩，弟祖甲立。

## 據
*《史記·殷本紀》
分類:商本紀
小辛

**小辛**，殷商之帝王也，**子**姓，諱**頌**，祖辛之孫，祖丁之子，陽甲、盤庚之弟也。

盤庚崩，小辛立，居殷，殷道復衰。百姓思盤庚，乃作《盤庚》三篇。小辛在位二十一年，或曰三年。崩，弟小乙立。

## 據
*《史記·殷本紀》
分類:商本紀
小乙

**小乙**，一作**小祖乙**、**後祖乙**、**亞祖乙**，殷商之帝王也，**子**姓，諱**斂**，祖辛之孫，祖丁之子，陽甲、盤庚、小辛之弟也。

小辛崩，小乙立，居殷。由甘盤授其子武丁治國之道。小乙在位二十八年，或曰十年，崩，子武丁立。

## 據
*《史記·殷本紀》
分類:商本紀
庚丁

**庚丁**，或曰**康丁**、**康祖丁**、**康且丁**，商之帝王也，**子**姓，諱**囂**，武丁之孫，祖甲之子，廩辛之弟也。

廩辛崩，庚丁立，居殷，殷復去亳，徒河北。康丁配妣辛，庚丁在位三十一年，或曰六年，或曰八年，或曰十一年，或曰二十一年。崩，子武乙立。

## 據
*《史記·殷本紀》

分類:商本紀
齊廢帝

**齊廢帝**諱**殷**，字正道，文宣帝長子也。北齊皇帝。

性敏慧，天保中有令名，及即位，常山王演、長廣王湛位高，楊愔恐不利於帝，謀出之。演殺愔等，廢帝為濟南王。在位一年。年號乾明，皇建中崩於晉陽，大寧初謚**閔悼**。

## 據
*李百藥《北齊書》
茶山瑤

**茶山瑤**，亦名**寨山瑤**，瑤之別種也。居大瑤山，自謂**拉珈**，拉珈者，山人也。其先祖蓋百越也，故雖爲瑤民，其語言近乎侗水而異乎苗瑤。窪者开田峒，植稻米；坡崖則種旱田，藝五谷山珍。稻米五谷供其自食，山珍用以易物於漢民。民咸崇道，有廟老、社老司祠廟，道公、師公主祭祀。其禮儀繁雜，送往迎來，日夜不輟，所費頗多。其民行一夫一妻之制，素無納妾之習，婚嫁於族內，不與外人結姻親。自有明以來，無論男女，畢生養子女二人，多則殺之。衣尚青黑，好銀飾。諸瑤好食酢肉，而以茶山瑤之鳥酢爲最佳。
分類:民族
馬克思

縮圖|右|馬克思
**馬克思**，名**卡爾**，中國初譯作**麥喀士**，以其學說而創馬克思主義。猶太裔德國人，好哲學、歷史、政治經濟、占星學，尤尚算數。

## 傳
一八一八年五月五日，馬克思生於普魯士萊茵省特里爾城。其祖列維好律法，其父希爾舍，後改名曰亨利希，配紅夷女罕麗，產餘子，惟卡爾及三女索菲亞、愛米爾、路易莎存之。

一八三〇年十月，馬克思入特里爾中學。卒業，入波恩大學，複轉柏林也。一八四一年，學成，得耶拿博士。尋為《萊茵報》主編，後辭之。旋與恩格斯為管鮑。其博學，孳孳哲學、歷史、政治經濟及算數。

一八四三年六月十九日，取燕妮。燕妮者，世家；一八四四年一月，流，與妻行至巴黎。一八四五年秋，為法國政府逐，遂至比利時布魯塞爾。十二月，自銷國籍。其後與恩格斯造《德意志意識形態》。尋為比利時迫，偕妻歸德國。一八四六年，與恩格斯立共產會於布魯塞爾。一八四七年，入正義者同盟。六月，立盟，名曰「共產主義者同盟」，且草《共產黨宣言》。一八四八年四月，與恩格斯創《新萊茵報》德意志，唯僅版合訂本一，即見禁。後遭放，複往巴黎；法王不容，之英國倫敦；見厄有類陳蔡，而《資本論》亦成。

一八六四年九月二十八日，第一國際立，馬克思入之，草其《成立宣言》、《臨時章程》。一八六七年九月四日，《資本論》一卷刊於世。一八七〇年十月，恩格斯居於倫敦，二人複聚。以為眾國所逐，亡及四方，乃自號「**世界公民**」。一八八三年三月十四日，卒，年六十五，葬海格特公墓。《資本論》後二卷為恩格斯得其遺稿而刻之，各於一八八五年、一八九四年刊於世。

## 室家
*妻：燕妮
**長女：珍妮
**次女：勞拉
**三女：艾琳娜
**子：埃德加爾

## 刊
*《德謨克利特的自然哲學與伊壁鳩魯的自然哲學之异》
*《黑格爾法哲學批判》
*《一八四四年經濟學哲學手稿》
*《論猶太人問題》
*《神聖家族》
*《關於費爾巴哈的提綱》
*《德意志意識形態》
*《罷工和工人同盟》
*《哲學之貧》
*《工人聯合會》
*《共產黨宣言》
*《雇傭勞動與資本》
*《中國革命與歐洲革命》
*《〈政治經濟學批判〉導言》
*《政治經濟學批判》
*《福格特先生》
*《剩餘價值理論》
*《國際工人協會成立宣言》
*《工資、價格和利潤》
*《法蘭西內戰》
*《資本論》

分類:普魯士列傳
分類:基礎之文
分類:猶太列傳
鐵鏽

**鐵鏽**者，壞鐵也，色紅，鐵氧並水所生。實混氧化鐵、氫氧化鐵也。

照鐵乎水氧之中，歷以時日，方崩而朽，蝕也。今曰鏽者，蓋為朽鐵、壞鋼也，而諸金者，則曰腐蝕也。

分類:氧化物
梅艷芳

縮圖|右|梅艷芳
**梅艷芳**，一名**何加男**，為其義父何冠昌所起，香港人也。一九六三年十月十日生於香港旺角，原籍廣西合浦，少時家窮，方五歲已登臺，乃大中華國之樂壇與影壇巨星也。艷芳以其渾濁之聲與華麗之象所著，嘗獲香港樂壇「金針獎」與中國金唱片獎「藝術成就獎」，乃香港樂壇少者得其獎也。電影者，其以主演《胭脂扣》而得香港金像獎與臺灣金馬獎之至尊女主，後亦以《男人四十》奪中國長春電影節之至尊女主。其嘗為香港演優協會之會長，人皆號其「**大姐大**」。二〇〇三年十二月三十日，卒，年四十。艷芳崇信佛法，其師乃密宗「第十四世紅寶冠法王」夏瑪巴寧波車。有《緣分》、《胭脂扣》、《何日君再來》、《審死官》、《紅番區》、《半生緣》、《男人四十》等存。

分類:英屬香港列傳
廩辛

**廩辛**，或曰**馮辛**、**祖丁**，殷商之帝王也，**子**姓，諱**先**，武丁之孫，祖甲之子也。

祖甲崩，廩辛立，居殷，廩辛在位六年，或曰四年。崩，弟庚丁立。

## 據
*《史記·殷本紀》
分類:商本紀
祖甲

**祖甲**，殷商之帝王也，**子**姓，諱**載**，武丁之子，祖庚之弟也。

祖庚崩，祖甲立，居殷，曾征西戎，重修《湯刑》。祖甲淫亂，殷復衰。祖甲配妣戊，祖甲在位十六年，或曰三十三年。崩，子廩辛立。

## 據
*《史記·殷本紀》
分類:商本紀
張衛彝

**張衛彝**，英名**亨利**，香港名優張衛健之弟。一九六七年生。初遊學於加拿大，後回鄉，嘗為其兄衛健之經理人。二〇〇六年，以心有疾，漸隱於世。複與其兄不睦，嘗訟之於官，為其兄所寒。二〇一八年一月三日，卒於家。

分類:英屬香港列傳
召伯廖

**召伯廖**，**姬**姓，諱**廖**，春秋時召君，伯爵也。魯莊公二十七年，周惠王使召伯廖至齊賜命於齊桓公，且請齊伐衛，以衛立王子頹也。

分類:召公世家
召昭公

**召昭公**，諸**姬**，春秋時召君，伯爵也。魯文公五年三月辛亥，葬魯小君成風。周襄王使召公來會葬也。

分類:召公世家
召幽伯

**召幽伯**，**姬**姓，**召**氏，名不詳，周厲王時人，召康公之裔，召穆公虎之考也。生時本宗尊之曰「**君氏**」或「**宗君**」，配姜姓，曰「**婦氏**」或「**召姜**」，歿後並諡曰「幽」。

## 生平
事考見於出土彝器，曰《五年琱生尊》，曰《五年琱生簋》，曰《六年琱生簋》。厲王五年，幽伯齒邁致仕。時宗邑僕徒土田多諍訟，幽伯乃命召姜傳辭，欲與次宗琱生分室。其分也，幽伯取其三，琱生取其二。嗣子伯虎順承考命，許其定分，平息獄訟。越明年，幽伯、召姜俱歿，伯虎稟其考妣遺命，割邑銘典，以申定約。琱生感其德，乃作彝器以祀先祖召公。西周宗法分室之制，由是而明。

## 據
召武公

**召武公**，諸**姬**，春秋時召君，伯爵。魯僖公十一年，周襄王使召武公、內史過賜命於晉惠公。內史過歸，告王曰：「晉侯其無後乎。王賜之命而惰於受瑞，先自弃也已，其何繼之有□禮，國之幹也。敬，禮之輿也。不敬則禮不行，禮不行則上下昏，何以長世？」

分類:召公世家
召桓公

**召桓公**，**姬**姓，諱**襄**，春秋時召君，伯爵也。魯宣公十五年夏，王孫蘇使王子捷殺召戴公及毛伯衛，立襄，是為桓公。魯成公八年秋，召公至魯賜命於成公。

分類:召公世家
召戴公

**召戴公**，諸**姬**，春秋時召君，伯爵也。王孫蘇與召戴公、毛伯衛在王室有異議。魯宣公十五年夏，王孫蘇使王子捷殺召戴公及毛伯衛，而立襄，是為桓公也。

分類:召公世家
元悅

**元悅**，北魏孝文帝第六子也。封汝南王。

好讀佛經，覽書史，為性不倫。信左道，斷酒肉粟稻，更好男色。母兄清河王懌為元叉所害，悅無恨，嘗以酒候之，叉大喜，以為侍中太尉。及爾朱榮舉兵向洛，遂南奔梁。梁立為魏主。高歡謂悅宜承大業，乃令人示意。悅既至，輕狂如故。魏孝武帝初除大司馬開府，為孝武所誅，卒謚文宣。

## 據
*魏收《魏書》
周平公

**周平公**，**姬**姓，諱**陳**，世謂**君陳**也。周公之次子，魯公伯禽之弟。西周時周主也。周公既沒，周成王命君陳分正東郊成周，作《君陳》。

## 引據
*《尚書·周書·君陳》
*《禮記·坊記》

分類:周公世家
魯公伯禽

**魯公伯禽**，生卒年不詳，**姬**姓，諱**禽**，伯乃其排行，尊稱**禽父**。周文王之孫，周公之長子，武王之從子，西周時魯君。

## 傳
### 封魯
周武王崩，子成王立。時周公封魯，以成王幼沖而嗣位，於是旦遂留鎬而輔成王，而遣長子伯禽代之。成王則命將奄國與「殷民六族」賜伯禽，並送其册寶儀仗也。

伯禽將行，周公戒伯禽曰：「我乃文王之子、武王之弟、今王之叔，吾於天下亦不為之賤。然我一沐三捉發，一飯三吐食，起以待士，猶恐失天下之賢人。子之魯後，慎無以國而驕人也。」

### 政績緩慢
伯禽於魯謀三年，方至鎬，而告政於父。周公旦曰：「何遲也？」伯禽曰：「變其俗，革其禮，喪三年然後除之，故遲。」

初姜齊太公受封方五月，遂向旦報其政。周公旦曰：「何其速？」太公曰：「吾簡其君臣之禮，順故俗行。」

當周公聞伯禽言報政遲者，乃歎曰：「嗟乎，魯後世將北而事齊！政不簡不易，百姓則不親；政平易近民，民必附之。」

### 平徐戎
後，管叔鮮、蔡叔度以周公將不利於成王，乃挾紂子武庚作亂，史稱「三監之亂」也。管蔡者，皆文王子，而伯禽之叔伯也。時淮夷、徐戎等亦聞風而興兵亂，來伐魯。伯禽至費，禦徐戎，並自作《費誓》，以嚴軍紀。《費誓》曰：「陳爾甲胄，無敢不善。無敢傷牿。馬牛其風，臣妾逋逃，勿敢越逐，敬複之。無敢寇攘，逾牆垣。魯人三郊三隧，歭爾芻茭、糗糧、楨幹，無敢不逮。我甲戌築而征徐戎，無敢不及，有大刑。」，得將士力戰及齊師之援下，尋事則成相持之勢。三監即平，齊、魯、周三軍曆戰經年，卒破賊，遂定魯。

周康王十六年，伯禽薨。其子酋立，是為考公。

## 為政
伯禽固以禮治，立四十六年，魯之興也。其地北至泰山，南至徐淮，東至黃海，西抵陽谷間，為周東之一大邦，並有「禮義之邦」之美譽也。

## 宗室
*祖：周文王
*父：周公旦
*次弟：周平公
*三弟：蔣伯齡
*長子：魯考公
*次子：魯煬公

## 引據
《史記·卷三十三·魯周公世家第三》

分類:魯公世家
周定公

**周定公**，諸**姬**，西周時周君，在周厲王至宣王時，周公之後也。厲王三十七年，厲王暴虐，國人暴亂髮。厲王奔，定公與召穆公共政，史稱共和行政或周召共和也。後十四年，厲王崩。太子靜立，是為宣王，共和行政乃終。

## 引據
*《春秋左氏傳》
*《史記·周本紀》
*《今本竹書紀年》

分類:周公世家
周桓公

**周桓公**，**姬**姓，諱**黑肩**，即**周公黑肩**。春秋時周主，周公之後，公爵也。

## 傳
周桓王三年，其勸桓王禮於鄭莊公，桓王不聽。十三年，王親率師伐鄭，虢公林父將右軍，統蔡、衛軍；周公黑肩將左軍，統陳師。然，周師大敗，桓王亦被創。

二十三年，桓王崩，莊王立。莊王三年，周公黑肩欲立王子克而弑莊王，辛伯諫，周公不聽，辛伯遂告於王，周公黑肩被誅，王子克奔燕。

## 引據
《左傳·桓公五年》

分類:周公世家
周召共和

**周召共和**，西周末，厲王暴，國人不堪，暴動逐王。王走於彘。《史記·周本紀》作召穆公虎、周定公行政，號曰共和。共和十四年，厲王死於彘。太子靜長於召公家，二相乃共立之為王，是為宣王。汲塚書、清華簡以共伯和攝行天子政。

## 據
*《史記·周本紀》
耳機

**耳機**，放音之器也，置於耳也。收媒體播放器之電脈，響聲於耳側放音之器。多接播放器以插頭也。此機可去雜音，獨享佳音而不擾眾也。

## 類
### 入耳
入耳者，置於耳內也，貌近耳塞，善擋外音。

### 頭戴
箍之於頭，置放聲於罩於耳邊也。

## 康健之效
若素響大聲，或可傷身。損聽力而壞神經，或震激細胞而卒矣。街上用之，亦使人專於樂而略外音，易生險象。
李奎報

**李奎報**，初名**仁氐**，字**春卿**，高麗京畿道黃驪縣人。父允綏，嘗拜戶部郞中。奎報幼聰敏，九歲能屬文，時號奇童。稍長，經史百家佛老之書，一覽輒記。其赴監試，夢有奎星報以居魁，果中第一，因改斯名。明宗二十年，登同進士第。嫌末科欲辭之，父責之切，且無舊例，不得辭。因醉謂賀客曰：「科第雖下，庸詎知不三四度鑄門生者乎？」 坐客掩口竊笑。時李仁老、吳世才、林椿、趙通、皇甫抗、咸淳、李湛之等，自以爲一時豪俊，結爲友，稱七賢，每飮酒賦詩，旁若無人。世才死，湛之謂奎報曰：「子可補耶？」 奎報曰：「七賢豈朝廷官爵而補其闕耶？未聞嵇阮之後有承乏者。」皆大笑。又令賦詩，奎報口號其一句云：「未識七賢內，誰爲鑽核人？」一坐皆有慍色。宰相趙永仁、任濡、崔詵、崔讜等，上書薦之，爲不平者所抑，久不調。神宗二年，始補全州司錄，爲同僚所忌，見替。東都叛，命將討之，以及第未官者充修製，人皆以計避。奎報慨然曰：「予雖怯懦，避國難非夫也。」遂從軍，爲兵馬錄事兼修製。及還，論賞將士，奎報獨未得官。後禁省諸儒上書交薦，權補直翰林院。崔忠獻使作《茅亭記》，覽之嘉賞，遂爲眞。自是，忠獻屢招致，走筆賦詩，驟遷司宰丞。高宗初，以詩贄忠獻，求㕘職階除，忠獻以其詩示其府典籤宋恂曰：「此子高亢，意不止此。若直除㕘官，則亦人望也。」乃拜右正言知制誥，歷左右司諫。八關會有闕賀表者，奎報欲彈，琴儀固止。忠獻聞而劾之，貶奎報爲桂陽副使，尋以禮部郞中起居注召還，累拜左諫議大夫、翰林學士，判衛尉事。以事流猬島。踰年，召判秘書省事。時蒙古兵壓境，屢加徵詰，奎報久掌兩制，製陳情書表，帝感悟撤兵。王大嘉之，特授樞密副使、右散騎常侍，進知門下省事、戶部尙書、集賢殿大學士，陞政堂文學、守太尉，㕘知政事。二十三年，上表乞退。遣近臣敦諭起之。明年，三上表固辭，王重違其志，特加守太保、門下侍郞平章事致仕，辭命猶皆委之，俸祿如故。二十八年卒，年七十四，謚**文順**。性豁達，不營生産，肆酒放曠。爲詩文不蹈古人畦徑，橫騖別駕，汪洋大肆，一時高文大冊，皆出其手。三掌禮闈，所得多名士。有集五十三卷行于世。子灌、涵、澄、濟，涵登第，仕至司宰少監，子益培。

## 據
《高麗史·李奎報傳》
尹文公

**尹文公**，**姞**姓，諱**圉**，一作**幸**，又作**固**，春秋時尹君。魯昭公二十二年夏四月乙丑，周景王崩，單穆公、劉文公殺賓起。立王子猛為王，是為悼王也。毛伯得、尹公、召莊公則欲立王子朝，遂逐周王、劉子、單穆公，而立子朝為王。十一月乙酉，悼王崩，己丑，其弟敬王立。

後，敬王與子朝戰於王畿，凡三年。二十五年十月壬申，尹公於鞏渡洛，火燒東訾，然未能克之。二十六年冬，在晉智文子、趙簡子之率下，晉師克鞏，敬王遂勝。十一月，王子朝、毛伯得、尹公奔楚。二十九年三月，京師人殺召簡公、尹公及原伯魯之子，皆為子朝之黨也。

分類:尹公世家
魏書

《**魏書**》一百三十卷，北齊魏收撰。初名《**後魏書**》，後省稱《魏書》。至宋已佚二十九篇，劉恕、范祖禹等采他書補闕。今本凡一百一十四卷，計本紀十二、列傳九十二、志十。

收為人輕薄，修史任情褒貶，頗挾恩怨，故時論非之，號為「穢史」。然其敘事詳贍，後李延壽修《北史》，多所憑藉。所撰十志，條理井然，其〈釋老〉、〈官氏〉二篇，前史所未有，尤為創舉。

## 兼查
魯煬公

**魯煬公**，**姬**姓，諱**熙**，一作**怡**，為魯君。其為考公之弟，嗣考公而為國君。凡立六年，一曰六十年也。薨，幽公立。

## 宗室
### 父
魯公伯禽

### 兄
魯考公

### 子
*子：魯幽公
*子：魯魏公

## 引據
*《史記·魯周公世家》
*《漢書·律曆志》

分類:魯公世家
共伯和

**共伯和**諱**和**，**姬**姓，共國伯爵。好行仁義，諸侯賢之。周厲王無道，國人作難，王奔於彘，諸侯奉和以行天子事，號曰共和元年。十四年，厲王死於彘，共伯使諸侯奉王子靖為宣王，而共伯復歸國於衛也。

汲塚書《竹書紀年》：“共伯和干王位”，郭沫若《兩周金文辭大系考釋》、楊樹達《積微居金文說》、日本白川靜《西周史略》曰金文之「白龢父」即為共伯和。清華簡《系年》記載：厲王大虐於周，卿李、諸正、萬民弗刃於厥心，乃歸厲王於彘，共伯和立。十又四年，厲王生宣王，宣王即位，共伯和歸於宋。《史記》作周召共和。

分類:周列傳
分類:共伯世家
魯魏公

**魯魏公**，**姬**姓，諱**沸**，一作**晞**，為魯君。其為幽公之弟，弒幽公而為其國主。凡五十年，薨，厲公嗣。

## 宗室
### 父
魯煬公

### 兄
魯幽公

### 子
*子：魯厲公
*子：魯獻公

## 引據
《史記·魯周公世家》

分類:魯公世家
魯厲公

**魯厲公**，**姬**姓，諱**擢**，西周時魯君。其為魏公之子，襲魏公為其國主，凡三十七年。

## 宗室
### 父
魯魏公

### 弟
魯獻公

## 引據
《史記·魯周公世家》

分類:魯公世家
魯獻公

**魯獻公**，**姬**姓，諱**具**，西周時魯君。其為魏公之子，襲厲公為國君，凡立三十二年。薨，真公立。

## 引據
《史記·魯周公世家》

分類:魯公世家
魯真公

**魯真公**，**姬**姓，諱**濞**，為魯君。其為獻公之子，襲獻公為其國主，凡三十年。真公三十年，薨。

## 引據
《史記·魯周公世家》

分類:魯公世家
魯武公

**魯武公**，**姬**姓，諱**敖**，魯獻公之子，真公之弟，西周時魯君。凡十年，一曰九年。

## 傳
真公三十年，真公薨，弟武公立。

武公十年春，魯公與長子括、少子戲，西朝周宣王。宣王愛公子戲，欲立公子戲為魯太子。周大夫樊仲甫諫王曰：「廢長而立少子，不合禮也；非禮也，必犯王命；犯王命，必誅之；故出令不可不正。令不行，政則無威；行令而非禮也，民將背上。以下事上，以少事長，為禮者也。今天子為諸侯立嗣，立其少子，此教民逆也。若魯從之，諸侯效之，王命將有所壅；若弗從而誅之，是自誅王命也。此事，君誅亦失，不誅亦失，天子其圖之！」宣王不聽，卒立戲為魯太子。

夏，武公自周歸魯，薨。公子戲立，是為懿公。

## 宗室
### 父
魯獻公

### 兄
魯真公

### 子
*長子：公子括
*少子：魯懿公
*三子：魯孝公

## 引據
《史記·卷三十三·魯周公世家第三》

分類:魯公世家
魯幽公

**魯幽公**，**姬**姓，諱**宰**，為魯君。其為煬公之子，嗣煬公為其國主，凡十四年，後其弟魏公弒君自立，並改元。

## 宗室
### 父
魯煬公

### 弟
魯魏公

## 引據
《史記·魯周公世家》

分類:魯公世家
晉文侯

**晉文侯**諱**仇**，晉穆侯子，晉侯也。

穆侯卒，弟殤叔自立。仇出奔，殤叔立四年。仇率其徒襲殤叔而立，在位三十五年，卒謚文。子昭侯嗣。

## 據
*《史記·晉世家》
松花江

[縮圖|松花江段衛星圖，攝在哈爾濱西。兩岸多[河跡湖]]
縮圖|松花江幹流圖
**松花江**，蓋官話音轉滿語**松阿里烏喇**，義天河、銀河，中國東北之水也，江源長白山天池，入黑龍江，黑水至大之支流也。江逕吉黑二省，流處沃原之北。江長千九百二十七公里，流域廣百四十四萬三千一百平方公里，跨遼吉黑蒙四地，平均流量二千四百六十三每秒立方米。

南北朝時稱**難水**，遼金時稱**混同江**，此名義指松花至韃靼海峽段，今水名縮之，退爲支流。

## 地理
黑水支流，以其爲大，長白諸山，天池爲高，其乃一火山臼成湖，此江源也。水貫山林，自東南奔西北。吉省長春北合伊通河，後合飲馬河，入松嫩平原，在松原、白城、大安之間，合嫩江。嫩江自北流南，江始屈東。

曾幾何時，人辨松江正源，一說長白水源，長七百九十五公里，廣七萬八千平方公里；一說嫩江，長千三百七十公里，廣二十九萬平方公里。故論說紛紜，爲止衆說，滿洲國定稱長白水曰第二松花江。一九八八年，方定長白正源。第二松花江流於山丘，有水電之用，亦作水電站，若豐滿、紅石、白山。豐滿電站截江成湖，人謂松花湖。

合嫩江而入黑省，原野益廣，謂東北平原，江逕哈城北，合呼蘭河，始向東北。合牡丹江於依蘭，入三江平原，地多沼澤，注黑水於同江，近江心俄境。松花江長千九百二十七公里，流域廣百四十四萬三千一百平方公里。冬寒，冰鎖江面，春暖，山雪消融，而有洪流。

## 史
一八九四年，俄人克魯泡特金抵極東，遊於松江，轄查其地。因滿洲名，而俄人名之Сунгари。倭人竊據，亦因俄而名スンガリ川，戰後方止。

松花之下有三江平原，三江者，松花、黑龍、烏蘇里，三江合於中國東極，彼接俄界，人謂北大荒。大荒非荒，水草之豐，引珍禽棲焉，有朱鶴、白鶴、白鸛，原野之廣，有十萬餘平方公里。滿洲國時既有開拓，戰後亦置集體農場、軍團，墾原成田，文革時，知青放遠，戴反革命罪者，亦流於此，農役於邊地。千里之田，而名北大倉，糧富敵國。然農墾太過，田原始瘠，又水草急減，珍禽難存，故省府令退耕復草，禁墾，時在二零零一年後。然生態保育，路猶未盡。

## 水運
北寒之地，冬歷五月，十一月下旬始凍封，三月方解融，冰期短於黑水，略利水運。江沿大埠，以哈城爲一，江口至哈埠可行中船，豐水之季，小船可達吉城，溯嫩江可至齊城。順流而下，則抵俄國，利乎兩國交通，江繫大邑，利商貿，佳木斯、同江諸城，以江通海外。

## 污染
污染公害，亦曾有之。二零零五年十一月，吉林市之石油化工廠爆炸，泄苯入江，污毒流及，給水皆斷，尤以哈爾濱停水爲巨；毒流入俄，遠抵外洋，害乎漁業。

二零一零年七月，吉省洪水，引化物桶泄江，桶載毒物，若三甲基氯矽烷、六甲基二矽氧烷，各百七十公斤，有報桶遇水崩裂。

## 支流
*嫩江
*呼蘭河
*頭道河
*二道河
*輝發河
*飲馬河
*牡丹江
*湯旺河
*少陵河
*伊通河
*拉林河

## 城邑
縮圖|冰封江面，攝於哈爾濱北
*哈爾濱
*佳木斯
*松原
*吉林
*白山
*撫松
*豐滿
*前郭爾羅斯
*肇源
*木蘭
*通河
*依蘭
*樺川
*濱綏
*富錦
*同江

## 橋
*松花江公路大橋
*松浦大橋
*四環東江橋
*四環臺大橋
*松花江大橋
*王萬鐵路橋
*陽明灘大橋

## 他方
*黑龍江省
*吉林省
*滿洲
*長白山

## 引據
魯懿公

**魯懿公**，**姬**姓，諱**戲**，武公少子，西周時魯君。未嗣位前稱**公子戲**。

## 傳
### 立為太子
武公十年春，武公與長子括、少子戲，西朝周宣王。宣王愛公子戲，欲立公子戲為魯太子。周大夫樊仲甫諫王曰：「廢長而立少子，不合禮也；非禮也，必犯王命；犯王命，必誅之；故出令不可不正。令不行，政則無威；行令而非禮也，民將背上。以下事上，以少事長，為禮者也。今天子為諸侯立嗣，立其少子，此教民逆也。若魯從之，諸侯效之，王命將有所壅；若弗從而誅之，是自誅王命也。此事，君誅亦失，不誅亦失，天子其圖之！」宣王不聽，卒立戲為魯太子。

### 即位去世
夏，武公自周歸魯，薨。公子戲立，是為懿公。

懿公九年，伯御與魯人攻弒懿公，魯人立伯御為君，史稱魯廢公也。伯御者，懿公從子，公子括之子也。

## 宗室
### 父祖
*祖：魯獻公
**子：魯武公

### 兄弟
*兄：公子括
*弟：魯孝公

### 從子
*魯廢公：公子括之子
*魯惠公：魯孝公之子

## 引據
《史記·卷三十三·魯周公世家第三》

分類:魯公世家
魯伯御

**魯伯御**，即**魯廢公**，**姬**姓，諱**伯御**。為武公長子括之子。為魯君。

## 傳
武公十年，魯武公以其二子朝周宣王。王愛武公之幼子戲，於是乃使戲為魯之太子。

仲山甫聞之，以為廢長立幼，違先王之訓，乃力反之，而宣王不聽，於是公子戲遂立為太子。武公歸而薨，公子戲嗣，是為懿公。懿公九年，公子括之子伯御不甘棄其位，遂作亂，弒懿公，伯御為魯君。

伯御十年，宣王興師伐魯，殺伯御，立武公之三子公子稱為君，是為孝公。

## 文物
據《滕縣金石志》：清道光十年，城東北八十里鳳凰嶺澗中，出伯俞父諸器，其中鬲、盤、匜、簠等銅器銘文，皆有「邾」字。
*魯伯俞父簠
*魯伯俞父盤
*魯伯俞父匜
*魯伯俞父鬲

## 引據
*《滕縣金石志》
*《史記·十二諸侯年表》
*《國語》

分類:魯公世家
魯孝公

**魯孝公**，**姬**姓，諱**稱**，武公之子，懿公之弟，西周末、春秋初之魯君。未嗣位前稱**公子稱**。

## 傳
### 父死兄繼
武公十年春，武公與長子括、少子戲，西朝周宣王。宣王愛公子戲，欲立公子戲為魯太子。周大夫樊仲甫諫王曰：「廢長而立少子，不合禮也；非禮也，必犯王命；犯王命，必誅之；故出令不可不正。令不行，政則無威；行令而非禮也，民將背上。以下事上，以少事長，為禮者也。今天子為諸侯立嗣，立其少子，此教民逆也。若魯從之，諸侯效之，王命將有所壅；若弗從而誅之，是自誅王命也。此事，君誅亦失，不誅亦失，天子其圖之！」宣王不聽，卒立戲為魯太子。

夏，武公自周歸魯，薨。公子戲立，是為懿公。

### 立為君
懿公九年，伯御與魯人攻弒懿公，魯人立伯御為君，史稱魯廢公也。伯御者，懿公從子，公子括之子也。

廢公十一年，宣王將兵討魯，殺魯廢公。魯廢公薨，宣王問魯公子中誰能訓諸侯，欲使之為魯君。樊仲甫曰：「懿公之弟稱，肅恭明神，敬事耆老；處事執法，賦事行刑，必問於遺訓而諮於固實；不干所問，不犯所諮。」宣王曰：「立公子稱，其必能訓治其民。」於是，於夷宮立公子稱，是為孝公。

孝公二十八年，孝公薨，其子弗湟嗣位，是為惠公。

## 宗室
### 父祖
*祖：魯獻公
**子：魯武公

### 兄
*公子括
*魯懿公

### 子
*魯惠公
*郈惠伯：封於郈地

## 引據
*《史記·卷三十三·魯周公世家第三》
*《國語·卷一·周語上》

分類:魯公世家
魯惠公

**魯惠公**，**姬**姓，諱**弗湟**，一作**弗皇**、**弗生**，春秋時魯君。其為孝公之子，嗣孝公而為其國主，凡四十六年。

## 傳
在位之日，勵精圖治，國勢大振，百姓悅服。

惠公立四十六年薨，其夫人曰孟子，無子早卒。晚年，為庶長子公子息尚宋武公之女仲子。仲子至，見之美，自納之，立為夫人，生子允，立為太子。

除太子外，有庶長子息，為賤妾聲子所出，後為隱公。又有庶子曰施父，云乃施姓之祖，《姓纂》曰：魯惠公子施父尾生施伯，伯孫傾叔生孝叔，惠公五代孫也，因氏焉。

周平王中，秦文公以天子之禮祀於天，惠公亦請於王。平王不聽。惠公怒，亦以天子禮而祀之。王不敢問。

惠公四十六年，薨，以太子幼，由庶長子息姑攝政，即隱公。以明年為隱公元年，《春秋》始彔。

## 宗室
### 父祖
*祖：魯武公
**子：魯孝公

### 兄弟
*郈惠伯：子爵。魯釐公時，桓公之後叔孫氏亦封於此
*臧僖伯：子爵
*公子益師：實為懿公之孫，為周宣王封於費，伯爵。其後封地為魯釐公拆之，分封於祖桓公之後季孫氏、弟東門子家氏

### 妻妾子女
*元妃：孟子
*繼室：聲子，宋女
**子：魯隱公
*夫人：仲子，宋武公之女
**子：魯桓公
不知母者之子女：
*子：施父
*女：紀伯姬
*女：紀叔姬

## 引據
*《史記·魯周公世家》
*《春秋左傳注》
*《世本》
*《史記·十二諸侯年表》
*《姓纂》

分類:魯公世家
劉歆子駿

**劉歆**，字**子駿**，後於建平元年改名**秀**，字**穎叔**。沛郡沛縣人也。漢高祖同父弟楚元王劉交之五世孫，陽城侯劉德之孫，中壘校尉劉向之少子也。

## 傳
歆少通《詩》《書》，能屬文。成帝聞其材，召見，待詔宦者署，為黃門郎。河平中，受詔與父向領校祕書，講六藝傳記、諸子、詩賦、數術、方技，無所不究。向死後，歆復為中壘校尉。

哀帝初即位，大司馬王莽舉歆宗室有材行，為侍中、太中大夫，遷騎都尉、奉車光祿大夫，貴幸。復領五經，卒父前業。歆以為《左氏春秋》與聖人同好惡，欲立《左氏春秋》及《毛詩》、《逸禮》、《古文尚書》皆列於學官，乃移書太常博士，責讓之。諸儒皆怨恨。歆由是忤執政大臣，為眾儒所訕，懼誅，求出補吏，為河內太守。以宗室不宜典三河，徙守五原，後復轉在涿郡，歷三郡守。數年，以病免官，起家復為安定屬國都尉。

會哀帝崩，王莽持政，莽少與歆俱為黃門郎，重之，白太后。太后留歆為右曹太中大夫，遷中壘校尉、羲和、京兆尹，使治明堂辟雍，封**紅休侯**。典儒林史卜之官，考定律曆。

及莽篡位，建新朝，以歆為國師，封**嘉新公**。後莽殺歆子棻、泳，歆怨之。莽地皇四年，謀劫莽降漢，事覺，自殺。

## 宗族
* 高祖之父：楚元王 劉交，漢高祖同父弟。
* 高祖父：休侯 劉富。
* 曾祖：光祿大夫 劉辟彊，好學不仕。
* 祖：陽城侯 劉德，修黃老術，官至宗正。
* 父：中壘校尉 劉向，博通經術，名顯於時。

## 著述
歆博學通達，於經史目錄、天文曆算皆有殊功：
* 校《山海經》。
* 撰《七略》：集六藝群書，種別為七略。總百家之緒，剖判藝文，為後世目錄學之祖。
* 造《三統曆》：考定律曆，著《三統曆譜》，考步日月五星之度。推算圜率，得三點一五四七，世稱「劉歆率」，於算學貢獻甚鉅。

## 據


## 進學
* 班固：《漢書·卷三十六·楚元王傳》
* 錢穆：《劉向歆父子年譜》考向實卒於成帝綏和元年，以正康有為《新學偽經考》之誤。
* 徐興無：《劉向評傳》附《劉歆評傳》
代

*世代
*朝代
*代 (地質學)
*代 (粒子物理學)
*代國
*代郡
*代縣
*代 (科多爾省)
*代姓
*代詞
*代 (中醫)
*代理
*《聖經》《歷代志》之略。
新北捷運

**新北捷運**者，新北臺北二城捷運也。

是為臺北都會區之捷運系統。夫建設之由，蓋為解臺北交通之壅塞，而促其榮華發展也。

## 一覽

## 它典
* 新北捷運
* 新北捷運工程局

分類:新北市
淡海輕軌

**淡海輕軌**，新北捷運之路線也。凡三十軴矣。二支脈，曰綠山、曰三芝、曰三芝、曰藍海、曰八里。

## 史

## 行

## 軴

分類:淡海輕軌
分類:新北捷運
拓跋余

**拓跋余**，北魏太武帝第六子也。北魏皇帝。

初封南安王，太武暴崩，中常侍宗愛矯皇太后令，迎余立之。余自以非次而立，厚賞群下。旬月之間，帑藏空罄。余疑宗愛，將謀愛，奪其權。愛怒，因余祭廟夜殺之。文成帝葬以王禮。謚隱。

## 據
*魏收《魏書》
劉歆 (後漢)

**劉歆**，後漢劉植從兄。王郎起，植與弟喜、從兄歆率宗族賓客，數千人據昌城。聞世祖從薊還，乃開門迎之，世祖以植為驍騎將軍，以喜、歆為偏將軍，皆為**列侯**。以植、喜先後薨，復以歆為驍騎將軍，封**浮陽侯**。喜、歆從征，皆傳國於後。

## 引據
《後漢書·卷二十一·任李萬邳劉耿列傳第十一》

分類:漢列傳
知否知否應是綠肥紅瘦

《**知否知否應是綠肥紅瘦**》，電視劇也，述盛明蘭之事，趙麗穎、馮紹峰、朱一龍、施詩、張佳寧、曹翠芬、劉鈞、高露、王仁君、王一楠、李依曉主演。

分類:中華人民共和國電視劇
李汶

**李汶**者，其人有三。
*唐康王李汶 (唐)
*明臣李汶 (明)
*現代李汶，嘗從建築教育，見李汶 (現代)
李汶 (唐)

**唐康王李汶**，宣宗第十子，大中五年生。八年，與懷王洽、昭王汭同封。乾符四年，薨。

## 引據
*《舊唐書·卷一百七十五·列傳第一百二十五·宣宗十一子》
*《新唐書·卷八十二·列傳第七·十一宗諸子》

分類:唐列傳
元顥

**元顥**，字**子明**，北魏孝文帝孫，北海王詳子也。累官至相州刺史，襲封北海王。

顥以葛榮南侵，爾朱縱害，遂與子奔梁。武帝奇之，以為魏王。永安中稱號自立，孝莊北遁，顥遂入洛。陳慶之以數千之眾，轉戰克捷，據有都邑，日夜縱酒，朝野莫不失望。未幾兵敗出奔，為臨潁縣卒所斬。

## 據
*魏收《魏書》
康保裔

**康保裔**，宋將，河南洛陽人。祖志忠，後唐長興中，討王都戰沒。父再遇，為龍捷指揮使，從太祖徵李筠，又死於兵。保裔在周屢立戰功，為東班押班，及再遇陣沒，詔以保裔代父職，從石守信破澤州。明年，攻河東之廣陽，獲千餘人。開寶中，又從諸將破契丹於石嶺關，累遷日騎都虞候，轉龍衛指揮使，領登州刺史。端拱初，授淄州團練使，徙定州、天雄軍駐泊部署。尋知代州，移深州，又徙高陽關副都部署，就加侍衛馬軍都虞候，領涼州觀察使。真宗即位，召還，以其母老勤養，賜以上尊酒茶米。俄領彰國軍節度，出為並代都部署，徙知天雄軍，並代列狀請留，詔褒之，復為高陽關都部署。

契丹兵大入，諸將與戰於河間，保裔選精銳赴之，會暮，約詰朝合戰。遲明，契丹圍之數重，左右勸易甲馳突以出，保裔曰：「臨難無苟免。」遂決戰。二日，殺傷甚眾，蹴踐塵深二尺，兵盡矢絕，援不至，遂沒焉。

時車駕駐大名，聞之震悼，廢朝二日，贈侍中。以其子繼英為六宅使、順州刺史，繼彬為洛苑使，繼明為內園副使，幼子繼宗為西頭供奉官，孫惟一為將作監主簿。繼英等奉告命，謝曰：「臣父不能決勝而死，陛下不以罪其孥幸矣，臣等顧蒙非常之恩！」因悲涕伏地不能起。上惻然曰：「爾父死王事，贈賞之典，所宜加厚。」顧謂左右曰：「保裔父、祖死疆場，身復戰沒，世有忠節，深可嘉也。」保裔有母年八十四，遣使勞問，賜白金五十兩，封為陳國太夫人，其妻已亡，亦追封河東郡夫人。

保裔謹厚好禮，喜賓客，善騎謝，弋飛走無不中。嘗握矢三十，引滿以射，筈鏑相連而墜，人服其妙。屢經戰陣，身被七十創。貸公錢數十萬勞軍，沒後，親吏鬻器玩以償，上知之，乃復厚賜焉。

繼英仕至左衛大將軍、貴州團練使，嚴於馭軍，厚於撫宗族，其卒也，家無餘財。

方保裔及契丹血戰，而援兵不至，惟張凝以高陽關路鈴轄領先鋒，李重貴以高陽關行營副都部署率眾策應，遇契丹兵交戰，保裔為敵所覆，重貴與凝赴援，腹背受敵，自申至寅力戰，敵乃退。當時諸將多失部分，獨重貴、凝全軍還屯，凝議上將士功狀，重貴喟然曰：「大將陷沒，而吾曹計功，何面目也。」上聞而嘉之。重貴仕至知鄭州，領播州防禦使，改左羽林軍大將軍致仕。凝加殿前都虞候，卒，贈彰德軍節度使。

分類:宋列傳
元釗

**元釗**，北魏孝文帝曾孫，臨洮王寶暉世子也。北魏皇帝。

胡太后既弒孝明帝。迎釗即帝位。爾朱榮舉兵晉陽，立長樂王子攸。河陰之變，沈太后及帝於河。帝在位一月，年號武泰。

## 據
*魏收《魏書》
楚康王

**楚康王**，**羋**姓，**熊**氏，名**昭**，楚共王之子，春秋時楚王。

楚康王初立，值晉悼公興霸之時，而楚屢與吳戰，嘗大敗吳師。

康王三年，晉悼公薨，晉中行偃以晉師伐楚，戰於湛阪，勝之。

五年冬，十月，魯襄公會晉平公、宋平公、衛殤公、鄭簡公、曹成公、莒犁比公、邾悼公、滕成公、薛獻公、杞孝公及小邾子，同圍齊。曹成公卒於師。楚公子午帥師伐鄭。

十二年，楚令尹蒍子馮卒，子木為令尹，子木革新，楚遂興。而晉亦因欒盈之亂，而欲復其國力也。

十四年，晉正卿趙文子與楚令尹子木同盟於宋，史稱「弭兵之會」，晉楚霸爭乃畢，中國遂和。

十五年冬，康王薨。

## 引據
《史記·卷四十·楚世家第十》

分類:楚世家
人面魚

**人面魚**者，臺灣閭間奇譚也。此怪魚身而人面。此說不獨臺灣有之，中土、東瀛亦有所聞。

## 略事

此說肇於二十世紀末。西元一九九五年，《自由時報》載：有民釣於高雄岡山，得吳郭魚。方炙之，忽聞魚作人言，曰：「魚肉好食無？」眾視之，魚身儼然人面，大駭。好事者攝其影，遍傳於市。臺視《玫瑰之夜·鬼話連篇》亦播其事，觀者無不股慄，於是人多畏怖，不敢復往山中釣。然其事渺茫，無從稽考，或曰乃里巷之妄言耳。後人本此奇聞，攝為影戲，名曰《人面魚：紅衣女兒外傳》，時二〇一八年。

## 據


分類:古譚之生物
魏安定王

**魏安定王元朗**，字**仲哲**，北魏章武王融第三子也。北魏皇帝。

初為渤海太守，高歡起兵討爾朱兆，立朗於信都，尋幸鄴。歡破爾朱氏，立孝武帝。朗至河陽遜位，降封安定王。後坐事死。史稱**後廢帝**，在位一年，年號中興。

## 據
*魏收《魏書》
魏孝莊帝

**魏孝莊帝**，名**子攸**，北魏獻文帝之孫，元勰第三子也。北魏皇帝。

初封長樂王，孝明帝暴崩，爾朱榮立之。榮為天柱大將軍、大丞相、太原王。賴榮武力，削平諸叛。元顥內逼，帝奔河內。顥敗走，孝莊還洛。懲榮河陰之變，因其入朝殺之，並其黨元天穆。榮從弟世隆、從子兆俱反，破洛陽。兆遷帝於晉陽，弒之，在位三年，太昌中謚孝莊，廟號敬宗，年號建義、永安。

## 據
*魏收《魏書》
魏節閔帝

**魏節閔帝**，諱**恭**，字**修業**，北魏廣陵王羽之子也。北魏皇帝。

初襲爵廣陵王，除儀同三司。以元叉擅權，稱疾不起。孝莊帝崩，爾朱世隆以長廣王曄分屬疏遠，迎立恭為帝。帝頗有雅量。高歡起兵討爾朱氏入洛，廢帝，立孝武帝，尋被弒。謚號**節閔**，史稱**前廢帝**，在位一年，年號普泰。

## 據
*魏收《魏書》
魏孝武帝

**魏孝武帝**，諱**修**，字**孝則**，北魏孝文帝之孫，廣平王懷之子也。北魏皇帝。

初封平陽王，性沈靜少言，好武事。高歡入洛，廢恭、朗，立之。永熙末歡自晉陽舉兵向洛，帝奔長安，是為西魏，為宇文泰所弒。謚號**孝武**，東魏稱**出帝**，在位三年，年號太昌、永興、永熙。

## 據
*魏收《魏書》
元曄

**元曄**，字**華興**，小字**盆子**，北魏南安惠王楨之孫，扶風王怡之子也。北魏皇帝。

曄性輕躁，有膂力。孝莊帝初，封長廣王。爾朱榮死，爾朱世隆等推曄為主，年號建明。尋為世隆廢。節閔帝立，封為東海王。孝武帝初，被殺。
## 據
*魏收《魏書》
魏廢帝

**魏廢帝**可為：
*曹魏廢帝·邵陵厲公曹芳；
*北魏廢帝·長廣王元曄；
*北魏前廢帝·節閔皇帝元恭；
*北魏後廢帝·安定王元朗；
*西魏廢帝元欽。
魏文皇帝

**魏文皇帝**可為：
*曹魏世祖文皇帝曹丕；
*北魏文皇帝拓跋沙漠汗；
*西魏文皇帝元寶炬。
西魏恭帝

**西魏恭帝**，名**廓**，西魏文帝之第四子也。西魏末帝。

初封齊王，宇文泰廢其兄欽，立之。在位三年，為宇文覺所廢，封宋國公。宇文護尋弒之，謚恭，西魏亡。
## 據
*李延壽《北史》
西魏廢帝

**西魏廢帝**，名**欽**，西魏文帝之長子也。

尚書元烈謀殺宇文泰，事覺，泰殺之。帝有怨言，密謀誅泰，事泄，泰遂廢帝。在位三年，尋弒之，立其弟廓。
## 據
*李延壽《北史》
魏宣武帝

**魏宣武帝**，名**恪**，北魏孝文帝次子也。

雅愛經史，尤長釋教，每至議論，連夜忘疲。魏業始衰。在位十六年崩，傳位子詡，謚號宣武，廟號世宗。年號景明、正始、永平、延昌。
## 據
*李延壽《北史》
西魏文帝

**西魏文帝**，名**寶炬**，北魏孝文帝之孫，京兆王愉子也。

初封南陽王，宇文泰既弒孝武帝，遂立之。伐東魏，關中留守兵少，所虜東魏士卒作亂，泰討破之。帝以西遷以來，禮樂散逸，命周惠達、唐瑾等損益舊章，禮樂稍備。在位十七年崩，謚文。

## 據
*李延壽《北史》
魏孝明帝

**魏孝明帝**，名**詡**，北魏宣武帝次子也。

六歲嗣位，母胡太后臨朝聽政，逼幸清河王懌。領軍元叉殺懌，幽太后。孝昌初太后復臨朝，自是朝政日非，所用非人。賞罰無度，元鑒、蕭寶寅、葛榮、杜洛周並反。帝為太后所害。在位十二年，謚號孝明，廟號肅宗。年號熙平、神龜、正光、孝昌、武泰。
## 據
*李延壽《北史》
魏文成帝

**魏文成帝**，名**濬**，北魏太武帝之孫，景穆帝長子也。

初宦官宗愛弒逆，立南安王余，復殺之。源賀、劉尼共迎立帝，時太武用兵日久國內虛耗，帝與民休息，養威布德。在位十四年，傳位於太子弘。謚號文成，廟號高宗。年號興安、興光、太安、和平。
## 據
*李延壽《北史》
魏太武帝

**魏太武帝**，名**燾**，北魏明元帝長子也。

太武立，自將擊柔然，走之。並夏地，滅北燕馮弘，伐北涼，沮渠牧犍降之。又降鄯善、通西域，侵劉宋，攻盱眙不克。帝聰明雄斷，清儉率素，臨敵常與士卒同甘苦。在位二十八年，為宦官宗愛所弒。謚號太武，廟號世祖。年號始光、神䴥、延和、太延、太平真君、正平。
## 據
*李延壽《北史》
魏明元帝

**魏明元帝**，名**嗣**，北魏道武帝長子也。

初拓跋紹弒道武帝，嗣誅紹即位，簡賢任能，擊走柔然。築長城，自赤城至五原二千余里，設置戍衛，立子燾為太子，監國。命奚斤伐劉宋，下青州、兗州、司州、豫州諸郡，拔虎牢。好覽史傳，撰新集三十篇。在位十五年崩，傳位於太子燾。謚號明元，廟號太宗。年號永興、神瑞、泰常。
## 據
*李延壽《北史》
李汶一之

**李汶**，字**一之**，江蘇鎮江人。清宣統元年生，民國二十二年卒業於唐山交通大學土木系，與林同驊、張維、嚴愷、劉恢先皆同窗也。時交大校制甚小，惟土木系一班，卒業者未足五十人，然皆英才也。而汶為其優者，以高第留校為教。屬唐山交大「四少」，嘗尊曰「唐山交大最後之名師」。嘗兼校圖書館長，入中國建築學會、中國建築師學會、中國鐵道學會、四川土建學會、四川建築學會。任《中國鐵路詞典》委員會副總編。二〇〇二年，歿。其弟子，國務院副總理李嵐清。汶嘗立西南交大之校徽。

分類:江蘇省列傳
魏道武帝

**魏道武帝**，名**珪**，北魏開國之君，昭成帝嫡孫也。

代滅時尚幼，母賀氏，攜帝依劉庫仁。及庫仁子顯立，欲殺珪。珪因奔賀蘭部，既而諸部大人推為代王。後改國號為魏。三九六年，即帝位，都平城。討破劉顯、劉衛辰，伐後燕，圍中山，破慕容寶。在位二十三年，為子清河王紹所弒。謚號道武，廟號太祖。年號登國、皇始、天興、天賜。
## 據
*李延壽《北史》
西魏

**西魏**，北朝北魏之分，所西居長安者。

五三四年，魏孝武帝為高歡所迫，奔長安依關西大都督宇文泰，都長安。歡立元善見為帝，自洛陽遷於鄴。魏遂二分，長安在西，史稱西魏。歷三帝，五五六年，為北周所廢。

## 西魏世系
* 魏文皇帝寶炬
* 魏廢帝欽，文帝子
* 魏恭皇帝廓，廢帝弟
禪讓宇文覺，魏亡
分類:北朝書
魏孝文帝

**魏孝文帝**，名**宏**，後改姓元，北魏獻文帝長子也。

孝文性至孝，善射，好為文。即位之後，祖母馮太后攝政。大興文治，均民田，制戶籍，修明堂辟雍靈臺，舉養老籍田之制。憎國俗之陋，遷都洛陽，冀變舊風，禁胡服胡語。在位二十九年崩，傳位子恪，謚號孝文，廟號高祖。年號延興、承明、太和。
## 據
*李延壽《北史》
東魏

**東魏**，北朝北魏之分，所東居鄴者。

五三四年，魏孝武帝為高歡所迫，奔長安依關西大都督宇文泰，都長安。歡立元善見為孝靜帝，自洛陽遷於鄴。魏遂二分，鄴在東，史稱東魏。擁洛陽之東北魏故土，高歡與子高澄、高洋相繼執政。五五〇年，高洋廢孝靜，稱帝，立北齊。

## 東魏世系
* 魏孝靜皇帝善見
為高洋所篡，魏亡
分類:北朝書
汪安鈞

**汪安鈞**，湖北人。太平天國大將也。從太平軍，隸李秀成部，為天將。清咸豐十一年十一月底，從取浙江杭州。明年正月，駐於此，後封**慷王**。同治二年二月，合锺萬信等破浙江按察使劉典於皖南休寧長林，復於徽州潛口挫之，而移黟縣、太平，仍回守蘇州也。十月十八日，會總兵程學啟於洋澄湖，欲降之，並言蘇州城叛謀之事。十月廿四日，與郜永寬等皆言不可戰，而譚紹光則不從，遂刺殺之，合其黨獻城降也。廿六日，為江蘇巡撫李鴻章殺之。

## 引據
《汪安鈞列傳》

分類:太平天囯列傳
李汶宗齊

**李汶**，字**宗齊**，號**次溪**，任丘陳王莊人，明萬曆時兵部尚書，嘉靖十四年生。幼聰敏好學，十餘歲即以經書自守。言事皆出於禮也。鄉人多不以其幼，年十六已通經典，應童試中秀才第一。

四十年，中舉人第三，明年進京會試，又中進士。初為工部主事，後遷都水郎中。督工治惠河，其有蓄有洩，疏浚有方，甚得工部尚書朱衡之重。

隆慶元年，改補兵部武選郎中，尋改職方司郎中，主將吏升遷、襲替、功賞等事。汶理事，禁包苴，甚得兵部尚書郭乾之重，以汶為賢。尋乾致仕，一太監頗強，欲追贈其父為都督，閣臣高拱使兵部辦理，汶主之，其言曰：「凡贈當如子，子內監而都督其父不可也」，因惡於權貴。五年，出京，至山東為按察司副使。日轉河南督學使。萬曆四年，補山東副使，隨閱宣雲邊事。五年，拜神木道兵備使，八年，除山東按察使，十年，為陝西布政使，尋複調浙江。十二年，汶遷都察院右僉都御史巡撫陝西。以陝西者，上奏陳水利、災民、批關、諸王等四事。又向朝廷請其防邊事略：即築險隘、留額銀、驅黠虜、罷遠戎、連戰守、防要堡、補軍餉、收生蕃、复土官、任兵備等十策。為上所準，邊防大振。二十年，汶丁憂制滿，遷兵部右侍郎，是時西陲虜患甚急。使者督臣皆大敗，乃以汶為都察院右都御使兼兵部侍郎，使持節都陝西軍，三邊總督。其冒暑馳至，到官嚴明，以理行事，禁一切拜謁。因省司，裁冗員千人，歲省費十萬銀兩也。二十三年，西寧來警，青海蒙古酋永邵卜來犯。汶調蘭州、榆林軍，令參將達雲出塞百里，擊阿赤兔、海部之賊，大勝，又調蘭靖等軍，要之其後，斬首九百餘級。二十四年，汶兵分三路，出塞襲卜失兔營，斬首四百，獲馬畜器械數千。在延綏斬千七百餘人，使人聞風喪膽。汶督邊十二年，歷大小戰百餘。其間，神宗嘗下旨慰之，九晉秩至少師兼太子太師、兵部尚書兩加勳。授特進銀青光祿大夫、左柱國、賞尚書雙祿等。時人論朝廷倚汶者曰：「急在外則以汶出，急在內則以汶人，直不得兩李汶耳!」

三十四年，汶奉召入朝。道由路歸，以疾告休。帝屢旨催人入朝，汶亦六上，朝廷始許其於家告休。致仕歸，其居室，日惟讀書與顧子之功居，不問外事，親友有求者皆不見也。後三年，時萬曆三十七年十一月十八日，卒，年七十四。

分類:明列傳
後梁

**梁**，五代之一也。

唐天祐四年，朱溫廢唐哀帝，自立為帝，建號梁，都汴州開封府，史稱後梁，以別於蕭衍所建之南梁。龍德三年，十月梁末帝被殺，後梁為後唐所滅。後梁自太祖丁卯歲建國至末帝癸未，凡二代三主十七年。

## 梁世系
*後梁太祖朱溫
*郢王朱友珪，太祖子
*梁末帝朱友貞，郢王弟
後晉

**晉**，五代之三也。

後唐清泰三年，石敬瑭引契丹兵滅後唐，自立為帝，建號晉，都汴州開封府，史稱後晉，以別於司馬炎所建之晉。晉將幽雲十六州交割契丹。開運三年，為契丹所滅。後晉自高祖丙申歲建國至出帝丙午，凡二代二主十壹年。

## 晉世系
*晉高祖
*晉出帝
契丹亡晉，漢代領中原
汪海洋

**汪海洋**，太平天國末年之名將，有太平天國擎天一柱之譽，安徽全椒人。清道光十年生，早歲即入太平軍，隸石達開。咸豐七年，從石達開出天京。十年，從保王童容海、朱衣點等離石達開，自廣西取道江西與忠王李秀成會師，進浙江，克杭州，鎮守餘杭，封**康王**。同治二年，破清軍蔣益澧部。三年，杭州失，從侍王李世賢進閩，克漳州也。四年，在鎮平刺李世賢，獨領其軍，與清軍轉戰閩、贛、粵界之平運、長寧、定南、平和、興寧諸縣。四年十二月十三日，在嘉應州戰歿，史家范文瀾謂之曰「太平天國盡敗」也。

分類:太平天囯列傳
朱友孜

**朱友孜**，漢人，後梁**康王**，太祖之子。目重瞳子，嘗竊自負，以為當為天子。貞明元年，末帝德妃薨，將殯葬，友孜使刺客夜入寢中。帝方寐，夢人害己，既寤，聞榻上寶劍槍然有聲，起，抽劍曰：「將有變邪！」乃索寢中，得刺客，手殺之，遂誅友孜。明日，謂趙岩、張漢傑曰：「幾與卿輩不得見。」由是遂疏弱宗室，而信趙、張，以至於敗亡。

分類:五代列傳
分類:後梁列傳
皇甫謐

縮圖|右|皇甫謐
**皇甫謐**，幼名**靜**，字**士安**，自號**玄晏先生**。安定朝那人，後徙居新安。三國、晉時儒者、醫家、史家，漢將皇甫嵩之曾孫。

## 傳
### 名家之後
後漢建安二十年生。皇甫謐出漢名門世族，六世祖棱為度遼將軍，五世祖旗為扶鳳都尉，四世祖節為雁門太守。節之弟規乃文武之才，時為安羌名將，官至度遼將軍、尚書，封壽成亭侯，列涼州三明。曾祖嵩以討黃巾有功，拜征西將軍，太尉。後，皇甫氏漸衰，然仍有在仕之人，謐之祖叔獻，居霸陵令，父叔侯，僅舉孝廉。

### 家道衰落
謐生而喪母，家道益衰，出繼叔父，年十五從叔父徙居新安，於亂中度其少。自幼好耍，不習上進，與村童編荊為盾，執杖為矛，分陣相刺，嬉遊習兵。年二十，仍遊無度，猶不好學，人以為痴。嘗以所得瓜果，進叔母任氏，任氏曰：「《孝經》云「三牲之養，猶為不孝」。汝今年餘二十，目不存教，心不入道，何以慰我？ 」因歎曰：「昔孟母三徙成仁，曾父烹豕從教。豈我居不卜鄰，教有所闕，何爾魯純之甚也！修身篤學，自汝得之，與我何有。」以對之流涕，謐甚感痛，遂拜鄉人席坦受書也。

### 發奮著述
謐乃改弦易轍，志在發憤讀書；魏正始二年，以漢前紀年有缺，遂博案經傳，旁採百家，著《帝王世紀》、《年曆》諸書；年四十，叔父有子既冠，喪所生後母，遂還本宗；正元三年中，得風痺症，遂悉心學醫，始集《針灸甲乙經》；年四十六，已為名儒，晉文王下詔徵仕，不仕，作《釋勸論》，仍耽玩典籍，忘其寢食，時人謂之**書淫**；晉泰始三年，晉武帝續詔亦不仕，傳嘗至隴縣龍門洞、平涼崆峒山避詔也；五年，武帝頻詔敦迫，上疏自謂**草莽臣**，仍不仕；六年，又舉賢良方正，不起，自表就帝借書，帝送其書一車；咸寧三年，帝又詔以為太子中庶、議郎、著作郎等，皆不應，著《篤終論》；太康三年，《皇帝針灸甲乙經》刊成，卒於張鰲坡，年六十八。其子童靈、方回，尊父篤終訓，擇不毛之地，以其儉禮薄葬塬邊。世謂「**皇甫塚子**」。

明嘉靖中，謐得從祀景惠殿三皇廟。

## 引據
《晉書·卷五十一·列傳第二十一》

分類:晉列傳
周公忌父

**周公忌父**，**姬**姓，諱**忌父**。春秋之初周君，周公之後，公爵也。魯莊公十六年，其出奔虢。魯釐公十年四月，周公忌父、王子黨與齊大夫隰朋立晉公子夷吾為晉君，是為惠公。二十四年，王子帶之亂，獲周公忌父、原伯、毛伯，周襄王奔鄭。

## 引據
《左傳·僖公二十四年》

分類:周公世家
周公閱

**周公閱**，**姬**姓，諱**閱**。春秋之初周君，周公之後，公爵也。魯釐公三十年，其奉王命聘於魯。魯文公十四年四月，周頃王崩，周公與王孫蘇爭政，晉趙宣子平之。

## 引據
《左傳·文公十四年》

分類:周公世家
周公楚

**周公楚**，**姬**姓，諱**楚**。春秋之初周君，周公之後，公爵也。魯成公十一年，周公與諸大臣有隙，敗，去都。天子遣劉康公說之，不果，明年，周公出奔晉。

## 引據
《左傳·成公十一年》

分類:周公世家
元旦

**元旦**，一年之始也。故又呼是日以**新年**。萬國多用公曆，中國亦從之，故呼云**公曆新年**、**陽曆新年**、**新曆新年**、**國曆新年**，與夏曆別。是日也，諸國皆法定以休日。休憩之期，則視民情而定。

分類:節日
後周

**周**，五代之五也。

郭威滅後漢，自立為帝，建號周，都汴州開封府，史稱後周，以別於三代武王所建之周。郭威崩，義子世宗立，北破漢、遼，南破蜀、唐。有今河南、山東、陜西、甘肅、湖北及河北之南、安徽之北。顯德七年，趙匡胤陳橋兵變，廢周恭帝而建趙宋。後周自太祖辛亥歲建國至恭帝庚申，凡三代三主十年。

## 周世系
*周太祖
*周世宗
*周恭皇帝
為宋所篡
武庚

**武庚**，**子**姓，一作**祿父**，乃紂之子，幼聰敏好學。時商亡周立，武王使武庚管殷餘民，殷民遂大悅。

武王為防武庚叛，又於其旁設邶、鄘、衛三國。朝歌東設衛，使管叔由管徙封之；其西與南設鄘，使蔡叔由蔡徙封之；其北為邶，使霍叔自霍徙封之，以共監武庚。時，武庚於紂宮續殷嗣。殷亡四年，武王崩，子成王幼，王叔周公代成王攝政。此為管叔、蔡叔皆不滿，遂言周公欲篡，並與武庚叛之。

周公、召公為保周社，內弭父兄，外撫諸侯，周公以成王命將兵東伐朝歌，武庚敗誅。周公又殺管叔、放蔡叔、貶霍叔，將朝歌殷頑遷於洛陽以治之。

## 引據
《史記》
分類:商本紀
趙光賢

**趙光賢**，河北玉田人，中國史家、教授，主考先秦史，入中國民主同盟也。

宣統二年正月十五日生於江蘇奉賢。年六歲方歸家，隨兄、姐俱從師讀《三字經》、《百家姓》、《古文觀止》、《千家詩》、《論語》等。師不為之講，但求諷誦也。

民國八年，入縣立小學讀之，好歷史及地理也。十四年，卒業於河北省立第四中。中學時，尤好古史。嘗讀梁啟超之《中國歷史研究法》、顧頡剛之《古史辨》第一冊序、陳垣之《書內學院〈新校慈恩傳〉後》等，皆為光賢所崇；尤崇陳垣之論，以嚴其考，指矣梁氏於玄奘西行年月之誤，謂光賢深有所震，乃好考史之興，後從學於陳氏也。

同年，入法政大學，治政治。十七年，插班入清華，欲學史而不許，遂仍功於政治。二十一年，卒業。二十四年，入《大公報》，為助理編輯。

二十九年，卒業於輔仁大學，並留校為教。一九五二年，諸校並合，輔仁入北京師範大學，乃為北京師範大學歷史系教授，治先秦史，至於今。

二〇〇三年八月二十二日，卒，年九十四。

分類:中華人民共和國列傳
王國維

縮圖|右|王國維
**王國維**，初名**國楨**，字**靜安**，亦字**伯隅**，初號**禮堂**，晚號**觀堂**，又號**永觀**。漢人，浙江嘉興海寧人。清末史家，善詩。與陳守謙、葉宜春、諸嘉猷並號「海寧四才子」。

清光緒三年十月二十九日生。王氏世代書香，家學淵源及海寧鄉風，皆為國維所慕之。父乃譽，是宋安化郡王王沆之三十二世孫。王氏以抗金名將王稟及賜第鹽官之王沆，為海寧土民所久仰也。國維與海瑞、金庸、徐志摩、穆旦等皆鄉里也。八年，入塾。十九年，中秀才。二十五年，入上海《時務報》，又入東文學社，學外文及理化，從學於羅振玉，始受西學也。二十七年秋，受資赴日本，學於東京物理學校。明年夏，以疾歸之。二十九年，從教於通州及江蘇師範學堂，講哲學、心理學等。著《紅樓夢評論》等。後編為《靜庵文集》，三十一年刊之。三十三年，入京師，拜學部圖書館編譯、名詞館協修。嘗著《人間詞話》、《宋元戲曲史》。宣統三年，辛亥革命後，清帝遜位，國維攜家從羅振玉復至日本，僑居凡四年也。民國五年，回國，為英人哈同編《學術叢編》，並兼倉聖明智大學教授也。又為藏書家蔣汝藻編《密韻樓書目》，又纂修《浙江通志》也。六年，著《殷周制度論》。十二年，應遜帝之召，復至京師，拜南書房行走。十四年，入清華大學國學研究院，講說經史小學，並考漢魏石經、古西北地理及蒙古史。與梁啟超、陳寅恪、趙元任並號清華國學四大導師也。

十六年六月二日，國維與友籌錢五元，雇車至頤和園，沉於昆明湖魚藻軒，年五十。及後葬福田公墓。先生之自沉也，已不可考，一說為殉清也。清遜帝聞之，賜諡曰**忠愨**。及後，趙爾巽修《清史稿》，國維入《忠義傳》。

妻莫氏，生潛明、高明、貞明；繼室潘氏，生子紀明、慈明、登明，女東明、松明、通明。

分類:中華民國列傳
馬加爵

**馬加爵**者，廣西南寧賓陽人也。年二十，入雲南大學。

西曆二零零四年，聚鄰舍四生賭，局未覆，加爵彩之者三，邵生窘，疑其欺焉，乃出惡語辱之，其餘三生皆群起而謾之。加爵雖不言，實陰銜恨之。暮，貨大椎二，袖而歸。既同寢，伺邵生眠，奮而椎之，顱裂。明日，誘楊生以賭，亦斃之。如是者更擊殺二生。既殺四生，悔，乃以布封其屍數匝，函而藏之櫃中，重鎖而遁。數日，同舍某生有疑曰：「吾室鮑臭不絕，何也？」逐解櫃，卒見屍，大驚，旋告官吏。乃案加爵行容而為圖，懸巨萬之賞，大搜於四海之內。民情激憤，黎元共誅。然竭刑吏之餘智，竟失其所往。天下益懼之。

越旬日，瓊之民遊於道，窺見一丐，頗似榜圖。捕之，問之乃曰：「某是也。」遂就擒。

六月，馬氏伏誅。

分類:廣西壯族自治區列傳
喬布斯

thumb|right|喬布斯肖像
**史蒂夫保羅喬布斯**，美國人也。父為敘利亞人，母為德國人，生於一九五五年。幼時過嗣於美國夫婦，長於加州。性好奇，喜學諸術，尤愛電子。年十七入大學，俄輟學，遊歷印度，研習佛法。

及歸，與友沃茲尼亞克合創個人電腦品牌，名曰「蘋果」，輕巧便利，享譽美國，因以成名，富甲一方。然其性剛愎，不善人和，未幾，爭執於董事會，見逐。喬氏未有氣餒，另立門戶，兩立公司，曰「彼思」、曰「歷斯」，一製動畫、一辦電腦。動畫以《反斗奇兵》斐聲寰宇，電腦以其系統備受讚譽。

一九九七年，蘋果公司途窮日暮，喬氏遂歸，任總裁，圖挽狂瀾於既倒。爾後十餘年，喬氏屢獻新猶，次第創新，鼎革播音、手機、平板諸域，一領潮流。又設網店，專售網絡程式、網絡書本，文藝銷售，自是大增，取得之途，亦見便利。

二零一一年，病卒，年五十六。世人為之惋惜，稱頌不已。

分類:加利福尼亞州列傳
麻原彰晃

**麻原彰晃**，本名**松本智津夫**，自號**神聖法皇**，日本熊本縣人也，昭和三十年生。一目失明。曾為針灸師、漢方藥店主。五十九年立唵真理教，自稱神佛。欲篡天皇之位，平成七年施沙林毒氣於東京地下鐵，殺十餘人，傷六千餘人。民情激憤，黎元共誅。三十年七月，麻原伏誅，年六十三。

分類:一九五五年生
分類:二〇一八年卒
分類:昭和列傳
分類:熊本縣列傳
老布什

**喬治·赫伯特·沃克·布什**者，美國五十一屆總統也，序任則四十一，世皆稱老布什。

西曆一九八八年，里根以行將退位之尊，協老布什競選總統，敗民主黨杜卡基斯氏，遂登大寶。

西曆一九九零年，伊拉克總統薩達姆，覬鄰科威特石油，尋出師直指，劃國為省，舉世震驚。是年老布什以為春秋大義，在興亡絕續，故不懲惡揚善，何以懷德畏威，版籍所向，操之在我。遂先折衝而後攻略，號「沙漠盾牌行動」，是為海灣戰爭，劍鋒所指，摧枯拉朽，而後觀兵兩河，使薩達姆凜於美軍之威，無復敢造次也。或有策士者曰：當一鼓作氣，直搗巢穴。然老布什以聯合國之授權而罷之，況薩達姆氏之存，則可牽制於敵伊朗也，而大國則兵次而名正也。故國是之大者，深莫測焉。

西曆一九九二年卸總統之位，二零一八年薨，年九十四。
板橋驛

* 板橋驛 (臺灣)
* 板橋驛 (武漢市)
* 板橋驛 (廣州市)
* 板橋驛 (安徽)
* 板橋驛 (東京都)
* 新板橋驛
* 箱根板橋驛
* 板橋驛 (江原道)
* 板橋驛 (忠清南道)
* 板橋驛 (京畿道)
嘉定北驛

縮圖|嘉定北驛也。
**嘉定北驛**者，上海通軌十一路之候也，屬高架測式驛。處上海市嘉定區菊園新區平城路城北路之東北。

分類:上海通軌車驛
花橋驛

**花橋驛**者，地處江蘇省蘇州市崑山市。上海通軌十一路及蘇州通軌十一路之候也。其屬上海者，飛閣凌空，為高架之驛；其屬蘇州者，潛隧伏地，乃地下之驛。

分類:上海通軌車驛
分類:蘇州通軌
莘莊驛 (通軌車驛)

**莘莊驛**者，上海通軌一路、五路之候也。處上海市閔行區。
初爲莘莊鐵道驛

分類:上海通軌車驛
劉隱

**劉隱**，其祖安仁，上蔡人也，後徙閩中，商賈南海，因家焉。父謙，為廣州牙將。

謙卒，廣州表隱代謙封州刺史。乾寧中，節度使劉崇龜死，嗣薛王知柔代為帥，行至湖南，廣州將盧琚、覃玘作亂，知柔不敢進。隱以封州兵攻殺琚、玘，迎知柔，知柔辟隱行軍司馬。其後徐彥若代知柔，表隱節度副使，委以軍政。彥若卒，軍中推隱為留後。天祐二年，拜隱節度使。梁開平元年，加檢校太尉、兼侍中。二年，兼靜海軍節度、安南都護。三年，加檢校太師、兼中書令，封南平王。

隱父子起封州，遭世多故，數有功於嶺南，遂有南海。隱復好賢士。是時，天下已亂，中朝士人以嶺外最遠，可以避地，多遊焉。唐世名臣謫死南方者往往有子孫，或當時仕宦遭亂不得還者，皆客嶺表。王定保、倪曙、劉浚、李衡、周傑、楊洞潛、趙光裔之徒，隱皆招禮之。定保容管巡官，曙唐太學博士，浚崇望之子，以避亂往；衡德裕之孫，唐右補闕，以奉使往。皆辟置幕府，待以賓客。傑善星歷，唐司農少卿，因避亂往，隱數問以災變，傑恥以星術事人，常稱疾不起，隱亦客之。洞潛初為邕管巡官，秩滿客南海，隱常師事之，後以為節度副使，及龑僭號，為陳吉兇禮法。為國制度，略有次序，皆用此數人焉。

乾化元年，進封隱南海王。是歲卒，年三十八。弟龑立。
鍆

**鍆**，化學元素也，符號Md，原子序一百零一，屬錒系，乃人工製之。一九五五年，吉奧索等人轟鎄以氦核得之。因不可從鈾、鈽製得，故其形難見。名以俄人門捷列夫。

## 同位素
鍆同位素凡十六，自鍆二四五至鍆二六零，其皆具放射性。性至穩者鍆二五八，每五十一天折半，鍆二五六稍穩，則只每五十八分鐘折半。因其可豐產於鎄及氦核間，鍆二五六最適實驗，亦爲其同位素研究之至重。
海灣戰爭

西曆一九九〇年，伊拉克總統薩達姆，覬鄰科威特石油，尋出師直指，劃國為省,舉世震驚。是年老布什以為春秋大義，在興亡絕續，故不懲惡揚善，何以懷德畏威，版籍所向，操之在我。遂先折衝而後攻略，號“沙漠盾牌行動 ”，是為**海灣戰爭**，劍鋒所指，摧枯拉朽，而後觀兵兩河，使薩達姆凜於美軍之威，無復敢造次也。或有策士者曰：當一鼓作氣，直搗巢穴。然老布什以聯合國之授權而罷之，況薩達姆氏之存，則可牽制於敵伊朗也，而大國則兵次而名正也。故國是之大者，深莫測焉。
虹口足球場驛

**虹口足球場驛**者，上海通軌三路、八路之候也。處上海市虹口區。

分類:上海通軌車驛
上海通軌一路

**上海通軌一路者**，通軌也。自莘莊驛至富錦路驛，凡三十六公里有奇，共二十八驛。赤以爲識。其車者，甲型車八輿相屬也。自莘莊至錦江遊苑行於地，並滬昆鐵路駢馳，自上海南驛始行於隧，循漕溪北路、衡山路而北，至淮海路折而東，近人民廣場復北行，越吳淞江以至上海鐵道驛。自汶水路驛始行於空，居南北高架下，複道直至呼蘭路驛。繼循薀川公路北行，弭節於富錦路驛。

分類:上海通軌
嘉定新城驛

**嘉定新城驛**者，上海通軌十一路之候也。此驛乃主線之末，可附車至嘉定北驛及花橋驛。處上海市嘉定區。

分類:上海通軌車驛
瀧川資言

**瀧川資言**，世稱**瀧川龜太郎**，號**君山**，日本漢學家。慶應元年生於松江，藩士子也。其父生於島根縣，修漢學，嘗為小學教習也。

明治初，從雨森精翁、內村鱸香習漢文。明治十五年，中學三年級中退之，上東京入島田葟村塾，後入東京大學，學於古典講習科。二十年，卒業，同科者市村瓚太郎、和田英松、島田鈞一、林泰輔、山田準等。以非本科，不通洋學而十年不得志，其弟子水澤利忠曰：「時暴變之時，仍如前一時而生也。」

二十一年，與市村瓚太郎合作《支那史》凡六卷。二十五年，書成。三十年八月，往仙臺第二高等學校。

大正四年七月，至上海，得《支那史》中譯之本。

十一年，始以日本諸卷本校《史記》，撰《史記會注考證》，又自舊本中得唐張守節《史記正義》之佚文也。

昭和二十一年，卒於家。

分類:大正列傳
長沙地鐵一路

**長沙地鐵一路**者，地鐵也。通於西曆二零一六年六月。自開福區政府驛至尚雙塘驛，凡二十三公里有奇，共二十驛。
上海通軌四路

**上海通軌四路**者，通軌也。此線為環線，凡三十三公里有奇，共二十六驛。於此之中，換乘車驛共十八，並行三路有十驛也。

分類:上海通軌
上海通軌十一路

**上海通軌十一路者**，通軌也。自迪士尼驛至嘉定北驛或花橋驛，凡八十二公里有奇，共三十八驛。褐為其幟，甲車六輿相屬也。其主線自嘉定北驛始，行於空，沿平城路折至勝辛路至嘉定西驛，過白銀路驛至嘉定新城驛，後折至崇文路至馬陸驛，其後駢馳於滬嘉高速，經陳翔公路驛至南翔驛，於此入地行於隧，過桃浦新村驛，後經真南路而行，設武威路驛、祁連山路驛、李子園驛，後驟而南行至上海西驛（通軌），於此沿曹楊路南行，過真如驛、曹楊路驛至隆德路驛，越蘇州河至江蘇路驛，復沿華山路至交通大學驛，越徐家匯之中，設徐家匯驛，過上海游泳館驛、龍華驛至雲錦路，折而南行，過龍耀路驛驟而行於西南，越黃浦江至東方體育中心驛，下越凌兆新村至三林驛，並三林路而馳，越御橋驛折而南行，於此出隧而行於空，至羅山路驛，沿羅山高架路折而至秀浦路驛，跨滬廬高速，終至於迪士尼驛也。至於副線，則自光明路之花橋驛而始，越京滬高速至曹安公路，設兆豐路驛，越泰安路出蘇入滬，至曹安公路墨玉南路設安亭驛，經上海汽車城驛，沿薀藻浜北行，過昌吉東路驛，越寶安公路、嘉松北路至上海賽車場驛，終焉至嘉定新城驛併入主線。

分類:上海通軌
愛德華六世

縮圖
**愛德華六世**者，乃英王亨利八世之子也。生而喪母，亨利王甚哀之。以其為王太子，太子生而體弱，而好於學，亨利王甚愛焉，嘗抱之於樓臺。

西元一五三七年十二月，亨利王崩，遺詔以太子繼之，以太子年幼，詔王弟西摩輔政，太子從之，遂為英王。

俗傳亨利王崩前，有一貧家子與太子生同日，音容甚肖。一日至宮門，見太子貌美而衣著華麗，甚慕焉。太子睹此子衣著別於己，欲服其衣，遂引此子進宮，與此子易服而出，人見之，認其為貧家子，遂之。以貧家子為太子，及王崩，貧家子將受冕，太子方還，貧家子遂訴真情，讓冕與太子，太子方繼大統焉。

分類:都鐸氏本紀
捉迷藏 (兒童戲)

《**捉迷藏**》者，日本放送協會之兒童戲也。西元一九九六年四月一日始播，體操爲本，配以音樂，旨在教育。

## 角
### 主
***汪汪**
** 始與之大綠犬，自號「汪汪」。好食納豆，亦畏同類。

***烏糖**
** 音樂國之精靈，頭有沙槌，喜則而晃。

***泡泡**
** 二〇二三年四月三日與八世姊小櫻同台之操偶。

### 姊
***加奈**
** 一世姊，一九九六年至一九九九年四月二日職。

***里奈**
** 二世姊，一九九九年四月五日至二〇〇三年四月四日職。

***佳佳**
** 三世姊，二〇〇三年四月七日至二〇〇七年三月卅日職。

***小琴**
** 四世姊，二〇〇七年四月二日至二〇一一年三月廿五日職。

***小優**
** 五世姊，二〇一一年三月廿八日至二〇一五年三月廿七日職。

***小雪**
** 六世姊，二〇一五年三月卅日至二〇一九年三月廿九日職。

***小春**
** 七世姊，二〇一九年四月一日至二〇二三年三月卅一日職。

***小櫻**
** 八世姊，二〇二三年四月三日至今。

## 各地改編
* 中國《咿呀咿呀》
* 越南《嗚哇》
* 緬甸《突突夷哇》

分類:日本藝文
*
叔齊

**叔齊**，**墨胎**氏，名**致**，字**公達**，商末孤竹君第三子，卒諡**齊**，故後人稱之曰叔齊。孤竹君以叔齊為嗣。及孤竹君薨，叔齊讓於兄伯夷。伯夷不受，兄弟遂偕往周，投西伯。西伯崩，子武王東伐紂，其與伯夷叩馬而諫，以父喪而用兵，是不孝不仁，武王怒，欲殺之，為太公以義人止，並命人扶去之。武王克商，其逃入首陽山，不食周粟，飢餓而死。與兄同葬首陽山，墓塚高七尺許，徑丈有餘，週古松參天，綠草如茵。

## 引據
《史記·卷六十一·伯夷列傳第一》

分類:孤竹世家
伯夷 (上古)

**伯夷**，堯舜時人，**姜**姓，炎帝神農氏之十四世孫、共工之玄孫。伯夷嘗為帝顓頊之大祭司，後為第一代太嶽。太嶽者，華山也。以炎帝之裔崇神，以山高接天，可通天神，而華山為最高，名之曰太嶽。以祀天也，而有太嶽，伯夷為首也。後太嶽部每遷一地，不忘崇嶽，是故生四嶽，分四山之祀。皆為伯夷之後。帝堯時，伯夷輔政，掌禮儀。伯夷為堯典三禮、定五刑，助堯治部落，頗有政績，堯欲禪之，伯夷辭堯之意，不肯受禪，薦舜為嗣。帝舜時命伯夷為秩宗。禹攝政時，伯夷又輔之，為禹之腹。伯夷以共工之後，亦善治水，嘗助禹治水也，以功封於呂，為**呂侯**。

## 家世
炎帝神農氏生帝臨魁，帝臨魁生帝承，帝承生帝明，帝明生帝直，帝直生帝來，帝來生帝裹，帝裹生節莖，節莖生戲，戲生帝榆罔，帝榆罔生炎居，炎居生節並，節並生戲器，戲器生祝融，祝融生共工，共工生勾龍，勾龍生夸父，夸父生垂，垂生伯夷。其後以**呂**為姓，太公即其後也。

## 引據
《史記·五帝本紀》

分類:呂侯世家
三公九卿制

**三公九卿**者，秦漢之官制也。秦始置，漢承之，廢於隋。《史記》：「聞古之聖人，不居朝廷，必在卜醫之中。今吾已見三公九卿朝士大夫，皆可知矣。試之卜數中以觀采。」

三公為丞相、太尉、御史大夫。

奉常、郎中令、衛尉、太僕、廷尉、典客、宗正、治粟內史、少府等者，九卿也。
## 三公

丞相者，轄九卿。

太尉者，掌全國之軍務。

御史大夫者，監察百官、轄圖書、上奏章等為任。位次於丞相。
## 九卿

卿，官名也。執政之臣，位大夫之上也。奉常者，掌宗廟之禮。為九卿之首。

郎中令者，衛宮殿。

衛尉者，衛宮門。

太僕者，掌輿馬、國之馬政。

廷尉者，任刑罰、牢獄之事。

典客者，務諸蠻夷之事。

宗正者，掌皇族之事。

治粟內史者，掌谷貨之財。

少府者，掌山海池澤之稅。
## 考
《漢書·百官公卿表》
分類:職官誌
崇侯虎

**崇侯虎**，為有崇氏之君，侯爵，諱**虎**。受商封為侯，是其重翼也。時商紂時，紂為政殘虐，謂民於炮烙。西伯潛嘆，為其所聞，告於紂，紂乃囚西伯於羑里。文王將欲伐崇，先言曰：「余聞崇侯蔑侮父兄，不敬長老，聽獄不中，分財不均。百姓力盡，不得衣食，余將徵之，只為人也。」乃伐崇，令「毋殺人，毋壞室，毋塞井，毋伐樹木，毋動六畜，有不如令者，死無赦。」崇人聞之，因請降。

## 其他
亦見於《封神演義》，書曰其為殷商之**北伯侯**，弟崇黑虎。崇侯虎助紂，崇黑虎擒之，交於文王。卒封**大耗星**。

## 引據
*《史記·殷本紀》
*《史記·周本紀》

分類:崇侯世家
分類:華夏神話
儲光羲

**儲光羲**，兗州人。開元十四年嚴迪榜進士。有詔中書試文章。嘗為監察御史。值安祿山陷長安，輒受偽署。平後，自歸，貶死嶺南。工詩，《唐才子傳》云其詩「格高調逸，趣遠情深，削盡常言，挾風雅之道，養浩然之氣。覽者猶聆《韶》、《濩》音，先洗桑濮耳，庶幾乎賞音也。」有集七十卷，《正論》十五卷，《九經分義疏》二十卷，並傳。
## 據
《唐才子傳·儲光羲》
放射性

凡元素之核弗穩者，恆自發射線，格致家謂之**放射**之**性**。其核既釋能量，漸趨平定，則射線乃絕。此等變化，謂之衰變；其既定而不復變者，曰衰變產物。凡原子序逾八十三者，皆具此性，號曰放射性元素。

衰變之理不一：或損益中、質二子，或徒減其能。若因衰變而易其元素之屬者，名曰「核嬗變」。

昔人初察衰變，得其三端：曰阿爾法、曰貝塔、曰伽馬。阿爾法者，母核分釋阿爾法粒子（即氦核）也。亦有釋質子或他核者，則謂之簇衰變。貝塔者，其變有二：或釋電子與反電微中子，化中子為質子；或釋正子，化質子為中子。復有吸納軌道電子，以質化中者，名曰「電子捕獲」。凡此數端，皆核嬗變也。

然亦有核雖衰變，而元素不革者。如散核能為伽馬射線者，伽馬衰變也；傳核能於軌道電子而迫其出離者，內部轉換也。若夫核受激而中子盈溢，自釋於外者，曰中子發射。母核自裂，分為數子核者，曰自發核分裂；此際每伴生伽馬射線、中子及諸微粒焉。

分類:基礎之文
孔安國安國

**孔安國**，字**安國**，會稽山陰人。東晉大臣，尚書僕射愉之子。

## 傳
年小諸兄三十餘歲。群從諸兄並乏才名，以富強自立，唯安國與孔汪少厲孤貧之操。孔汪既以直亮稱，孔安國亦以儒素顯。孝武帝時甚蒙禮遇，仕歷侍中、太常。及帝崩，安國形素贏瘦，服衰絰，涕泗竟日，見者以為真孝，再為會稽內史、領軍將軍。晉安帝隆安中下詔曰：「領軍將軍孔安國貞慎清正，出內播譽，可以本官領東海王師，必能導達津梁，依仁遊藝。」後歷尚書左右僕射。義熙四年卒，贈左光祿大夫。

## 宗族
### 先祖
*遠祖：孔子，文宣王
**高祖：孔潛，太子少傅
***曾祖：孔竺，字元慎，孫吳豫章太守
****祖：孔恬，湘東太守

### 父兄
*父：孔愉，會稽內史、車騎將軍、開府儀同三司
**長子：孔訚，建安太守
**次子：孔汪，字德澤，侍中、尚書太常卿，假節、都督交廣二州諸軍事、徵虜將軍、平越中郎將、廣州刺史

## 引據
《晉書·列傳第四十八》

分類:晉列傳
野蜂飛舞

《**野蜂飛舞**》，俄樂人林姆斯基-高沙可夫著。有普希金之詩名《蘇丹沙皇記聞》，西元一八九九年至一千九百年，林氏取之為材，編以歌劇。幕三首場，王子幻變為蜂，纏反派二人，配此樂。此曲律急，後世愛奏之，以示技藝。

## 連結
* 諸樂器共奏之影畫－優管
賈逵梁道

**賈逵**，初名**衢**，字**梁道**，河東襄陵人。漢末三國時曹魏名臣，晉開國功臣賈充之父。

## 傳
後漢熹平三年生。初為并州郡吏，遷澠池令，拜弘農太守，歷仕魏武帝、文帝、明帝三世，為軍政之才也。豫州刺史中，興水利，穿運河二百餘里，時號曰「賈侯渠」，便利民生。從文帝伐吳，進封**陽里亭侯**，加建威將軍。石亭之戰，引軍救曹休也。

魏太和二年，薨，贈本官，諡曰**肅**，《唐會要》列其入「魏晉八君子」。

## 宗族
### 祖
賈習

### 妻子
*妻：柳氏，柳孚之妹。晉時，封魯國太夫人
**長子：充，助司馬氏篡魏，後為晉之元勳、權臣。在晉至司空、太尉
***長子：黎民，年三歲以郭槐殺其乳母而發病死。
***長女：褒，母李氏，一名荃。嫁齊王司馬攸
***次女：裕，母李氏，一名浚
***三女：南風，母郭槐，嫁晉惠帝，後立為皇后
***四女：午，嫁韓壽
**次子：混，晉封永平侯，歷宗正卿、鎮軍將軍，領城門校尉，加侍中
***長子：彝，晉黃門郎
***次子：遵，晉黃門郎
***三子：模，晉官至侍中、加光祿大夫。後為賈后逼害

## 引據
*《三國志·卷十五·魏書十五·劉司馬梁張溫賈傳第十五》
*《蕭氏續後漢書·卷四十三·魏載記八》
*《郝氏續後漢書·卷四十三·列傳第四十》
*《三國演義》

分類:曹魏列傳
鐘 (李斯特)

《**鐘**》，鋼琴獨奏曲也，匈國樂人李斯特著，為《帕格尼尼大練習曲》所錄，乃第三曲。此作乃纂修初稿所得也。至於鐘者，有樂人帕格尼尼之鐘聲迴旋曲，編修乃成，又強其曲調以手搖鈴也。

## 紹言
此曲所作之時，無從所考。西元一八三一年，李氏赴帕氏之樂會，有感，欲纂而編其曲。七年，錄於原稿。

構段有三，升庚小調，八拍六。段落多變而似變奏、迴旋之類。前奏兩手交替奏之，兩音音隔迨八達十六度矣，聲弱而益弱，如鎚鐘之音。曲行輕便，奏技繁而艱，有遠距音程之去回、八度急復音、單手同時旋律並顫音、急動音群諸技也。

又有諸樂人並演鋼琴者，加修纂之，若布索尼、哈梅林也。及後有樂師用其曲調，小修而纂之，曰李克勤之《我不會唱歌》(曾奕文作之)、Blackpink之《Shut Down》、雙琴俠(Twoset Violin)之《Sell out》。
孔安國子國

**孔安國**，字**子國**，魯國人，孔丘十世孫，滕之孫，忠之子。著《古文尚書》、《古文孝經》、《論語訓解》等。經典序錄誤作十二世孫。約生於漢景帝元年，至昭帝末在世，受《詩》於申公，受《尚書》於伏生。孝武帝時，官諫大夫，臨淮太守。武帝末，魯共王餘破孔府故宅，於壁中得《古文尚書》、《禮記》、《論語》、《孝經》，皆古文，時人不識，安國以今文讀之，又詔作傳，凡五十八篇，謂之《古文尚書》，又著《古文孝經》、《論語訓解》。

分類:漢列傳
賈逵景伯

**賈逵**，字**景伯**，扶風平陵人。東漢經學家、天文家。

## 傳
建武六年生。逵嘗為侍中。漢明帝時，虛言讖語橫行，忠言壅塞。儒者與諸臣常以言而獲罪。逵欲諫，慮及己身。於是，因朝廷尊信讖，上言《左傳》與讖合，可立博士，與治今文之李育相難。獻《春秋左氏解詁》、《國語解詁》，力斥讖緯之學。章帝時，屢奏《古文尚書》與《爾雅》應，古文學遂興。逵弟子甚多，有許慎、崔瑗等。精天文，唯之承上啟下也。

逵身長八尺二寸，人號「**賈長頭**」，諸儒為之語曰：「問事不休賈長頭」。永元十三年，卒。

## 宗族
### 先祖
*九世祖：賈誼，漢文帝時梁太傅
**曾祖：賈光，常山太守

### 父
賈徽，經學家

## 引據
《後漢書·賈逵傳》

分類:漢列傳
鐨

[縮圖|鐨[鐿合金，供研究用。]]
**鐨**，化學元素也，符號Fm，原子序一百，屬錒系，首現於核試驗殘渣中，擊重元素以中子亦可得之。因其爲此法所得元素之至重，故形恐難見。名以格致家費米。

## 同位素
鐨同位素凡二十，自鐨二四一至鐨二六零，其皆具放射性。性至穏者鐨二五七，近每百日折半，餘皆半衰僅數小時，甚者數毫秒、微秒而已。然其難衰變而生鍆。

分類:化學元素
賈逵 (宋)

**賈逵**，宋將，真定藁城人。大中祥符三年生。隸拱聖為卒，至殿前班副都知，換西染院副使。從狄青徵儂智高，戰於歸仁驛。既陳，青誓眾曰：「不待令而舉者斬！」時左將孫節戰死，逵為右將軍先鋒將，私念所部兵數困易衄，兵法先據高者勝，苟復待命而賊乘勝先登，吾事去矣。即日引軍趨山。既定，賊至，逵麾眾馳下，仗劍大呼，斷賊為二。賊首尾不相救，遂潰。逵詣青請罪，青拊其背勞謝之。青入邕州，青使逵入括公私遺墜，逵不肯。秦山木多，而多西夏人入之。逵以輕兵至秦山採木，羌酋至，欲分勝。逵射三發，三發皆中之，羌酋即拜下風也。逵官至建武軍節度使、殿前都指揮使。元豐元年薨，年六十九。贈侍中，諡曰**武恪**。

## 引據
《宋史·賈逵傳》

分類:宋列傳
鍩

**鍩**，化學元素，符號**No**，原子序百有二。造之以器，非天生也。因諾貝爾氏而名，列諸元素表。此物乃錒系之末，放射至烈。造之者，必以重器轟擊輕元素，積久乃成。

凡此元素，今有同位素十二。二百五十九號最能久存，然亦不過五十八刻。二百五十五號易得，故化學家多用之。其性類鐿，二價賴穩，三價難持，此其常理也。

杜布納氏首證其真，時維一九六五年。先是，瑞美二邦皆言得之，然皆誤也。及至一九九二年，純化會定其功於杜布納，而瑞美之說乃止。

斯元素之性至奇。能存倏忽，得之維艱，用之不易。然其造法精密，理性昭然，可究天地造化之理。名實相符，不紊其序，此其可貴也。

昔人未見，今人始得，可謂開物成務。雖未臻實用，然理學之功，不可泯也。觀其得失，可見天工人巧之異，亦見天造萬物之奧矣。

分類:化學元素
鐒

**鐒**，化學元素也，符號Lr，原子序一百零二。位錒系末，乃人工製之。自鍆後元素皆難得於鈾、鈽，乃轟鐦以硼原子得之。名以迴旋加速器之發明者，格致家勞倫斯。

## 同位素
鐒同位素凡十二，自鐒二五二至鐒二六六，其皆具放射性。性至穏者鐒二六六，每十一小時折半。然鐒二六零更適實驗，亦爲研究常用之同位素。

分類:化學元素
鑀

縮圖|鑀同位素之貌
**鑀**者，亦作**鎄**，化學元素也，符號Es，原子序九十九，首現於核試驗殘渣中，又可於反應堆中，以鐦衰變得之。其色銀白，質稍軟，其同位素可射輝光，置暗夜中，仍熠熠然。

## 同位素
鑀同位素凡十九，自鑀二四零至鑀二五八，其皆具放射性。性至穏者鑀二五二，近每四百七十二天折半，然鑀二五三較前者更爲常見。雖鑀二五二更適研究，然其難以豐產於鐦中，故近無實用。

分類:化學元素
馬融

**馬融**字**季長**，右扶風茂陵人也。祖餘，新息忠成侯援之兄，王莽時爲二千石。父嚴，將作大匠。

漢建初四年生。融自少美辭貌，或有俊才，早從學於儒士摯恂，以數辭徵辟而名重於關西。漢安帝時，馬融仕於大將軍鄧騭幕府，歷校書郎、郡功曹、議郎、大將軍從事中郎及武都、南郡太守等職。後以忤大將軍梁冀，而剃髮流之，道欲死而不遂，得免召還。復拜議郎，又於東觀校經籍，以疾去官。桓帝延熹九年，融薨，年八十七。唐時配享孔子，宋時贈**扶風伯**。

融嘗注書，注《孝經》、《論語》、《詩》、《周易》、《三禮》、《尚書》、《列女傳》、《老子》、《淮南子》、《離騷》等，皆已散佚，清人編之《玉函山房叢書》、《漢學堂叢書》皆有輯。別有賦頌之作，有集已佚，明人輯有《馬季長集》，嘗作《長笛賦》。其尤長於古學。設帳授徒，門人常有千數。其不拘儒者之節，「居宇器服，多存侈飾。嘗坐高堂，施絳紗帳，前授生徒，後列女樂。」涿郡盧植、北海鄭玄等皆其門人也。
## 宗族
### 從祖
馬援：漢伏波將軍，封新息侯。薨，諡「忠成」。
### 父兄
*父：馬嚴，官至將作大匠。
**長子：馬固
**次子：馬伉
**三子：馬歆
**四子：馬鱄
**六子：馬留
**七子：馬續，字季則，嘗修《九章算術》，官至度遼將軍。
### 妻女
*妻：摯氏，儒士摯恂女
**長女：馬倫，嫁太傅袁隗
**次女：馬芝
### 從婿
趙岐：娶馬融從女馬宗姜。官至太常
### 族孫
馬日磾：漢獻帝時官至太傅
## 引據
*《後漢書/巻六十》
*《東觀漢記》

分類:漢列傳
錇

縮圖|錇之貌
**錇**者，亦作**鉳**，化學元素也，符號Bk，原子序九十七，屬錒系，乃人工製之。其色銀白，性稍軟，一九四九年末，加州大學輻射實驗室擊鎇以氦核得之。名以加州伯克利市。

## 同位素
已知錇同位素凡二十一，自錇二三三至錇二五四，皆具放射性。性至穩者錇二四七，每一千三百八十年折半，錇二四八亦穏，其半衰逾三稘。餘者半衰止數日，數小時，甚數毫秒、微秒而已。

分類:化學元素
王肅子雍

**王肅**，字**子雍**，東海郯人。三國曹魏經學家，司徒王朗之子、晉文帝之岳父。
## 傳
### 早年
後漢興平二年生。朗之長子，出身會稽郡。年十八，從儒士宋忠受《太玄》，又為《太玄》作注。

魏黃初中，王肅為散騎黃門侍郎。

太和二年，朗薨，王肅襲**蘭陵侯**。

三年，遷散騎常侍。
### 屢議朝政
四年，大司馬曹真伐蜀，肅上疏諫之，值秋雨連綿，棧道斷絕，太尉華歆亦上疏諫之，真乃班師。肅又上疏言：「宜循禮，為已死之臣發喪，告廟獻果。」此皆得行。王肅又疏陳為政之本，謂宜省、並省冗員，減不急之祿，止煩費，又議應复五日一朝之製。

青龍二年，山陽公崩，肅上疏，以為當諡以「皇」，明帝弗許，追諡曰漢孝獻皇帝。肅後以散騎常侍領秘書監及崇文觀祭酒。

景初中，明帝盛修宮室，使百姓日重，不能專心農功，而役無期，刑罰過妄。肅上疏諫帝，又以為可棄於鳥獸之費。

帝嘗與肅議漢白馬令李雲與漢桓帝之上疏，肅以為雲之言雖有激，而桓帝誅云亦為不容，非也。又論司馬遷，帝以遷蠶室而怨之，寫《史記》而毀漢武帝，而肅以遷為良史之才，是帝自覽漢景帝與己之本紀而怨之，而非遷之過也。
### 歷職內外
正始元年，肅為廣平太守。以公事徵還，除為議郎。既而，轉為侍中，又遷太常。時大將軍曹爽專權，用何晏、鄧颺等。肅嘗與太尉蔣濟、大司農桓範論及時政，肅正色曰：「晏等類於弘恭、石顯也，何足稱乎？」爽聞之，則戒晏等曰：「汝等皆宜慎也！公卿既以卿比前世之惡也。」肅後以宗廟之誤，罷之。後為光祿勳。

嘉平四年，時有一尺之魚二條者，躍上武庫之頂，人多以為祥瑞也。肅云：「魚宜居水，今在屋上，此有甲麟之物失其所生者。豈非邊將有敗之變乎？」既而，果有東關之敗。後遷河南尹。
### 攻心為上
六年，晉景帝廢齊王芳，以肅持節兼太常，護法駕於元城迎高貴鄉公髦。是年，有白氣貫於天空，景帝問於肅，肅對曰：「此蚩尤之旗，東南將亂。若公以身安民，則天下安定，亂則平。」

正元二年春，鎮東將軍毌丘儉、揚州刺史文欽反，景帝問計於肅，肅以為淮南將士其家皆在內州，故當速御之，則其軍散也。景帝採肅之策，遂破儉與欽，平亂矣。

後遷中領軍，加領散騎常侍，加食邑三百戶，通前共二千二百戶也。
### 卒後哀榮
甘露元年，肅薨，年六十二。其門生數百為其葬之。贈衛將軍，諡曰**景**。子惲襲之，惲薨，無子，國除。

景元四年，朝廷又以肅子恂為蘭陵侯。

咸熙元年，開建五等爵，以肅功於前朝，乃改恂為丞縣子。

唐以肅為二十二賢配享孔子。宋真宗時追贈司空。

據《太平寰宇記》曰，王肅墓在沂州承縣東南二十五里。
## 宗族
### 父母
*父：王朗，封蘭陵侯，官至司徒，薨諡曰成
*母：楊氏，後追封鄉君
### 妻
*羊氏：晉時贈平陽靖君
*夏侯氏：晉武帝時追贈滎陽鄉君
### 子女
#### 女
*長女：文明皇后，嫁晉文帝
**長子：晉武帝
**次子：齊獻王司馬攸
**三子：城陽哀王司馬兆
**四子：遼東悼惠王司馬定國
**五子：廣漢殤王司馬廣德
**女：京兆公主
*次女：王氏，南陽太守蒯欽之妻，有一女蒯氏為晉武帝姨妹，適伏波將軍孫秀
#### 子孫
*長子：王惲，嗣蘭陵侯
*次子：王恂，嗣蘭陵侯，官至河南尹，薨贈車騎將軍
*三子：王虔，封安壽亭侯，官至尚書
**長子：王士文，封安壽亭侯，官至南中郎將
**次子：王康，有重名
**三子：王隆，亦有重名
***子：王景，官至大鴻臚
****子：王雅，官至散騎常侍、尚書左僕射，卒贈光祿大夫、儀同三司
*****長子：王準之，官至散騎侍郎
*****次子：王少卿，官至侍中
*****三子：王協之，官至黃門侍郎
*四子：王愷，封山都縣公，官至後將軍，薨諡曰醜
## 引據
*《三國志·卷十三·魏書十三·鍾繇華歆王朗傳第十三》

分類:曹魏列傳
殭屍之土佐賀

《無**殭屍之土佐賀**》，日本動畫，境宗久導演，平成三十年秋始映，初以新蘊殭屍影畫傳，實偶像影畫也。又有漫畫。

## 其事
源櫻，女高中生也。平成二十年，櫻欲至試選偶像，出門而車轟，歿。越十年，甦，乃為殭屍。有經紀巽幸太郎留之，又有殭屍六女，卒諸代。今並為偶像，結「法蘭秀秀」，以興佐賀。

## 其人
* **源櫻**（在外稱「一號」），本渡楓錄音。籍佐賀唐津。七女唯一無予「人云」號，女主也。生時失意，至高中聞水野愛「毋嘆於悔敗追悔。敗，悔必成我師；越敗，悔者，則無敵也」，故奮起，並慕「鐵裳」。戊子年三月初二（平成二十年四月七日），欲試選偶像，持狀而出，唯車轟而卒。
* **二階堂咲**（在外稱「二號」），田野麻美錄音。籍佐賀。昔為遊車之社「怒羅美」之副首，號「人云之特攻隊長」。丁丑年七月初八（平成九年八月三十日），鬥車墮崖於鏡山，車暴而歿。組合之首。
* **水野愛**（在外稱「三號」），種田梨沙錄音。籍東京。昔為歌舞之社「鐵裳」之首，號「人云之平成偶像」。戊子年七月初四（平成二十年八月四日），於佐賀鳥栖體育館設演唱會，為天雷所轟，乃歿。
* **紺野純子**（在外稱「四號」），河瀨茉希錄音。籍東京。昔為善歌之歌伶，號「人云之昭和偶像」。癸亥年十一月初六（昭和五十八年十二月九日），往佐賀設演唱會路中，空難而卒。
* **夕霧**（在外稱「五號」），衣川里佳錄音。籍京都。昔為古都花魁，號「人云之幕末花魁」。戊戌年十一月十九（明治十五年十二月二十八日）卒，死狀不詳，有斬首之跡。
* **星川莉莉**（在外稱「六號」），田中美海錄音。籍佐賀。昔為童子之優伶，號「人云之天才童伶」。生而有名「豪正雄」，「星川莉莉」其假名。辛卯年十一月初六（平成二十三年十一月三十日），體虛，後見出鬚，恐即斃。
* **山田妙**（在外稱「零號」），三石琴乃錄音。號「人云之山田妙」。卒年，死狀皆不詳，未甦。
* **楪舞舞**（在外稱「七號」），花澤香菜錄音。籍佐賀。唯一存世者。機緣下得入「法蘭秀秀」，同七女歌舞。後得源櫻真言，決奮起於現世，告辭於「法蘭秀秀」。
* **巽幸太郎**，宮野真守錄音。昔有姓「乾」，源櫻昔日之學友。其結集「法蘭秀秀」七女，自任七女之制作人。有號六女其號皆巽幸太郎所予。
王肅恭懿

**王肅**，字**恭懿**，琅邪臨沂人。北魏名臣，晉丞相王導裔孫，南齊尚書左僕射王奐之子。

## 傳
劉宋大明八年生。少而聰辯，涉獵經史，頗有大志。初仕齊武帝，歷著作郎、太子舍人、司徒主簿、秘書丞。魏太和十七年，父兄並為齊武帝所殺，自建業歸魏，除輔國將軍、大將軍長史。出為平南將軍，討伐齊明帝，積功為豫州刺史、揚州大中正。

孝文帝崩，以肅為尚書令，與咸陽王禧等為顧命宰輔，進位開府儀同三司，封**昌國縣開國侯**，出為散騎常侍、持節都督淮南諸軍事、揚州刺史。景明二年，薨於壽春，年三十八，贈侍中、**司空公**，諡曰**宣簡**。

## 詩作
《悲平城》

## 宗族
### 父母兄弟
*父：王奐，齊尚書左僕射
*母：謝氏，出自陳郡謝氏
**長子：王融
***長子：王誦
****長子：王孝康
****次子：王俊康
***次子：王衍
**次子：王琛
***子：王翊
****子：王淵
**三子：王彪
**五子：王秉

### 妻子
*妻：謝氏，陳郡謝氏，謝莊之女
**女：王普賢，魏宣武帝華恭夫人
**子：王紹
***子：王遷
*妻子：陳留公主，即彭城公主、孝文帝六妹
**子：王理

## 引據
*《魏書·卷六十三·列傳第五十一·王肅傳》
*《洛陽伽藍記》

分類:北朝列傳
南仲

**南仲**，周宣王初年之將領，受命於朔方築城伐西戎。

宣王初，以厲王暴政與共和之政，故其國日弱，西戎諸部昆夷、鬼方、玁狁伺寇周邊，為除邊患之憂，乃征西方之昆夷、鬼方、玁狁諸國，又於內行懷保小民而爭其德。時抗周而最強者，玁狁也。時玁狁居於汧、隴之間。於是王命南仲征伐玁狁。南仲即受命，先隱師，不予攻之。日遂久，及玁狁懈怠，南仲聚兵，謂玁狁以攻之，玁狁遂大敗而遁，周之西鄙乃定。及後，尹吉甫作《出車》，以記其事。

## 引據
《詩經·小雅·出車》

分類:周列傳
庫頁島

**庫頁島**者，又稱**薩哈林島**、**樺太島**，在北太平洋、俄羅斯東，日本居其南。屬俄羅斯薩哈林州。壬寅年口四十四萬五千八百八十七，多為俄羅斯人，亦有高麗人；土所原著者，曰阿伊努人、曰鄂羅克人、曰尼夫赫人。西元十九、二十世紀，日、俄二國，悉稱有之。一八七五年，日本與俄易土，棄島以全千島群島。一九零五年，日俄交戰，島復二分，其南屬日本。一九四九年，二戰將盡，蘇聯盡據是島、千島。日本遂不稱有焉，唯猶索南千島群島。是島阿伊努人，雖為土著，多逐北海道，以日人盡逐故也。
## 名號
唐人稱庫頁島爲窟說，以窟說部爲靺鞨人。元人曰骨嵬，明人曰苦兀，此皆阿伊努人之謂也。 至清時始名庫頁。

## 史略
## 人口
## 食貨
## 據典

分類:俄羅斯地方志
魯襄公

**魯襄公**，**姬**姓，諱**午**，魯成公之子，春秋時魯君，凡立三十一年。

## 傳
魯成公十六年生。十八年，其父薨，午立，年三歲，是為襄公。

公嗣位，以三朝元老季孫行父為丞相，以安其國。襄公五年，季孫行父薨，行父欲以薄葬之禮。魯公遂稱行父乃廉吏，乃諡其曰文。

二十一年，襄公賀於晉平公。三十一年，襄公薨，太子野立。

## 宗室
### 父祖
*祖：魯宣公
**父：魯成公

### 妻子
*妻：敬歸，胡女
**子：魯君子野
*妻：齊歸，敬歸之妹
**子：魯昭公
不知母者之子：

魯定公

## 引據
*《史記·卷三十三·魯周公世家第三》
*《春秋》
*《左傳》
*《公羊傳》
*《穀梁傳》

分類:魯公世家
陳幽公

**陳幽公**，**媯**姓，諱**寧**，為周時陳君。陳慎公子、釐公父。繼慎公為君，凡立二十三年。幽公二十三年，薨。

## 引據
《史記·陳杞世家》

分類:陳公世家
查理·卓別林

右|縮圖|卓別靈像
**差利·卓別靈**，一譯**查理·卓別林**，英吉利優伶也。西元一八八九年四月十六日生。生平長於滑稽影戲，亦嘗自為監製。差利投身此業，凡七十有五年。自維多利亞御極之世，迄於西元一九七六年，自髫齔以至黃髮，備歷榮辱臧否。方其盛時，影戲多默而無聲，差利獨以善演噪於天下，尤以扮浪兒而蜚聲。蓋其於影戲之道，啟迪實多，遺澤後世，後之業此者，莫不奉為圭臬。
## 生平
差利之父曰查爾斯，母曰漢娜。祖以屠豕為業，外祖乃補履匠也。差利自言誕於倫敦沃爾沃斯東街，然無文籍可徵。先是，母有私生子悉尼；及嫁查爾斯，越四年而生差利，查氏乃撫悉尼以為己出。差利初生，父母皆奏藝於樂堂為倡優。母嘗化名麗莉·哈利登臺，然名不甚彰；父則善歌，頗負盛名。一八九一年，父母析居。是年，母復私樂堂優伶萊奧，生子惠勒。惠勒年六歲，為萊奧攜去，越三十載，乃復與差利相會。

差利少孤貧。後人羅賓遜氏為之作傳，嘗歎曰：「公之發跡，宛然一齣奇戲哉。」幼時，從母與兄居倫敦肯寧頓。母無恆業，或為人看護，或縫補衣裳，以為營生，而父亦棄不恤養。差利年七歲，家益窘，母遂遣之入濟貧院。院司復置之於救貧塾。差利後憶及往事，嘗言：「孤子塾中景況，至為慘慼，令人絕望。」居塾十有八月，始得與母復聚。一八九八年七月，母子三人俱入濟貧院，差利兄弟遂送讀於西諾伍德諸校，亦皆收容貧兒之所也。

一八九八年四月，母以羸弱失養，復染惡疾，終患狂易之症，送入坎山癲院。兄弟二人乃往依其父。父嗜酒，苛待二子，甚而見糾於護童會。越二年，父病肝疾卒。母雖稍間，至一九〇三年五月，舊疾復發。時差利年十四，挽母至醫局，旋復見羈於坎山。差利煢煢孑立，流落街衢數日。會兄悉尼從水師已兩載，適歸，方解其困。越八月，母病稍間，乃得出院。惟過兩載，至一九〇五年三月，母痼疾復發，久不見愈。差利後有言曰：「吾母命途多舛，誠可歎也！吾等莫可如何，唯有同承此難而已。」自是其母終身受人看顧，至一九二八年歿。
### 早年演途
差利之流寓濟貧院也，即已始登臺矣。其自言年方五歲，嘗代母演於奧爾德肖特，然偶一為之耳。年九歲，始屬意俳優，其母亦常勗之。差利後自記云：「吾母啟吾慧根，使知稟賦之所在也。」後藉父執之誼，得入蘭開斯特八子屐舞部。自一八八九年至一八九〇年，遍歷歐洲諸劇院巡演。差利奮力旋舞，觀者雖悅，然其志在滑稽戲，不以舞為樂也。巡演之際，母漢娜恆督其學。至年十三，乃輟之，傭作以自給，冀遂俳優之志。年十四，值母疾復作，遂錄名於西區梨園之儈。司者奇其才，薦之於哈利亞瑟塞恩斯伯里氏之新劇《吉姆樂土羅曼史》，使飾報童。斯劇始演於一九〇三年七月，然觀者寥寥，半月而止。然評家獨賞差利之技。後查爾斯弗羅曼氏製劇《歇洛克福爾摩斯》，塞氏復薦差利飾一侍童，隨班巡迴於國中者三。差利之藝，大為觀者所傾倒。班主乃遣赴倫敦，俾與威廉吉列特聯袂而演。差利後憶云：「聞此佳音，恍如天降。」一九〇五年冬十月至十二月，復獻藝於是劇，時在約克國公劇院。一九〇六年初，復演既畢，乃辭班而引去。旋投其兄悉尼之班，飾滑稽小品《繕記》之一人。五月，參演童稚劇《凱西氏馬戲班》，自創謔倣之技，竟拔萃為臺柱。至七月，巡演既罷，其俳優之技愈益精湛矣。然劇班既散，生計遂窘。嘗冀獨演以糊口，竟不濟。時兄悉尼託跡於弗雷德卡諾氏之梨園，自一九〇六年至一九〇八年，已蔚為名優。一九〇八年二月，悉尼延薦差利，乞班主予試演半月。弗雷德初見其貌寢形枯，悒悒寡歡，謂之曰：「此怯弱兒，安能登氍毹哉？」頗患之。然差利首演於科利瑟姆劇院，四座驚異，遂遽定約。初，差利所飾皆閒人，至翌年始領銜。一九一〇年四月，主擔小品《無畏吉米》，大獲稱賞，聲名始見於報端。弗雷德乃簡拔之，使隨謳蹈雜技喜劇部遠赴北美巡迴。差利雖年少，已為班首，傾動四座。或論云：「觀此默劇優伶，實當世之翹楚也。」其於《酩酊紈絝子》飾醉漢，尤極神妙，觀者靡不嘆服。歷演二十一月，於一九一二年六月始旋英格蘭。差利後憶云：「既歸，每覺邑邑不樂，蓋厭居常無事之沉悶也。」至十月復起巡演，方有喜色。

### 始涉影戲
差利再巡北美凡半載，紐約影業公司延之入幕。時公司轄下之拱石影坊，有優伶梅斯去職，生末遂闕。有主事嘗觀差利獻技，因以聘之。差利觀拱石所製喜劇，病其「舉止粗鄙，言辭喧噪，雜亂無章」。然心慕影戲，遂自寬解曰：「他事皆非所計，此或吾開拓生面之始也。」一九一三年七月，差利抵坊就職，議定週俸百五十美金。臘月次洛杉磯，一九一四年一月五日始登塲。初，東主塞內特以差利年少不更事，差利亦未諳影戲攝製之法。逾月，悉心推求，方悟其道。差利首演獨輪影戲《竭力求生》，二月二日開映。差利深惡此戲，然有影評贊曰：「斯像猶精金美玉，於喜劇洵屬佳選。」後再演《梅布爾奇窘記》，自定行頭。其後自傳云：「吾時所擇，專取乖互：衣豐而袴促，冠狹而履曳⋯⋯復加飾偽髭，冀顯老態而不妨容止。初飾之時，未解其要。及被服加妝，豁然有悟；及登臺發軔，了然胸中矣。所演之像，遂肇於斯。」所飾之像，即所謂「流兒」也。逾數日，復演《威尼斯諸童賽禦》，此戲後攝而先映，於二月七日佈世。觀者之識流兒，蓋自此始也。差利每演影劇，多以此像自任。臨場屢陳己見，而導演皆摒不納。其後歷攝十一戲，其十一曰《梅氏乘車記》。方攝時，與導演諾曼德氏生大爭釁，幾欲毀約而去。然院商多索求差利之戲，塞內特竟未之逐。差利乃質美金千五百，以備票房失利之損，始獲准執導。其首導之作曰《遇雨》，一九一四年五月四日佈世，大獲成功。後於拱石所演者幾皆自導，率以一週畢攝一戲。差利後憶及此，以為平生演途最奮勵之時。其所導者，大異於拱石向日之囂劇，特重舒緩。觀者甚悅，擁躉雲集。十一月，初演長卷影戲曰《蒂莉妄情記》，副之。斯劇大獲其利，差利之名益譟。期年，約滿待續，差利索週俸千金，塞內特靳之。時芝加哥埃森內影坊許以週俸千二百五十金，別加延攬之約金一萬。一九一四年臘月末，差利遂赴焉。既至，始集演班，所召皆慣演之優，若懷特、賈米森、梅瓜伊爾、阿姆斯特朗諸氏。未幾，復募女伶普文斯氏任主演。普氏本飲肆奉客，以容止姣好見募。普氏從差利影途八載，合攝影戲三十五部。後與差利有私，迨一九一七年方休。差利潛心光影，所製多屬自編自導。迨攝第二戲《漫漫長夜》，輟工一月，方攝第三戲《魁首》。自第七戲起，訖辭職埃森內，皆循此休歇之例。差利更易流兒之氣質，亦自此始。昔在拱石，觀者或以「刻薄野蠻」疵之。

### 辭世
一九七七年十二月二十五日歿。
## 注

## 據

### 出典

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
燕惠侯

**燕惠侯**，凡立三十八年，周時燕第十君，有諡無名。燕自召公奭至惠侯，中九世無名無諡，自惠侯以降有諡無名。惠侯二十四年，周厲王奔於彘，周定公、召穆公共執政，史曰周召共和也。三十八年，惠侯薨，其子釐侯立。

## 世系
第五君為燕侯和，傳數世為燕伯聖，復傳數世為燕惠侯。

## 引據
《史記·燕召公世家》

分類:燕王世家
楚熊勇

**楚熊勇**，**羋**姓，**熊**氏，楚熊延之子，楚熊渠之孫，季連之三十七世孫。父熊延薨，熊勇立為楚君。

熊勇六年，周人反，厲王出奔彘。十年，楚熊勇薨，弟熊嚴立。

分類:楚世家
上海通軌十六路

**上海通軌十六路**者，通軌也。自龍陽路驛至滴水湖驛，凡五十九公里有奇，共十三驛。

分類:上海通軌
蔡武侯

**蔡武侯**，周時蔡君，蔡厲侯子，嗣厲侯為其國主，凡立二十六年。武侯二十六年，薨。

## 宗室
### 父
蔡厲侯

### 子
蔡夷侯

## 引據
《史記·管蔡世家》

分類:蔡世家
晉靖侯

**晉靖侯**，**姬**姓，諱**宜臼**，字**喜父**，周時晉第六君，晉厲侯之子。

靖侯十七年，周厲王暴虐不仁，周人逐其出鎬京，使周公與召公同執政，史曰「共和」。十八年，靖侯薨，子釐侯立。

## 後世子孫
《尚友錄》及《元和姓纂》言，羊舌氏起於春秋時晉，晉靖侯之子伯僑有孫名突，晉獻公時封於羊舌邑，遂以羊舌為姓。

晉靖侯孫欒賓食於欒，為晉欒氏之祖。又《通志·氏族略·以邑為氏》云，春秋時賓之邑在趙州，其地即在平棘西北十六里之古欒城，其子孫以邑為氏，始有欒氏。故欒氏以欒賓為得姓始祖。

欒氏於晉為大族，欒枝嘗為下軍將，枝孫書嘗為晉正卿，至盈時，欒氏為范氏逐，除欒魴出奔宋外，欒氏族誅，欒家盡入公室。

## 引據
《史記·卷三十九·晉世家第九》

分類:晉公世家
秦仲

**秦仲**，**嬴**姓，名未詳，秦公伯之子，周時秦君，凡立二十三年。

## 傳
### 嗣位
公伯三年，秦仲之父薨，秦仲立，遂為秦第四君。

### 族人被殺
秦仲三年，以周厲王暴虐，行政苛暴，百姓、諸侯皆反，襲厲王，厲王遂奔彘。時西戎亦侵周，而搶奪掠殺，乃入犬丘，殺秦仲高祖大駱之族。

### 伐戎陣亡
十八年，厲王之子宣王立。二十一年，宣王以秦仲為大夫，並使秦仲伐西戎。

二十三年，秦仲於伐戎中，戰歿。秦仲有子五，其長子莊公立。莊公即立，破西戎，得犬丘之地，世為西垂大夫。

## 為政
秦仲時，秦得車馬、禮樂、服侍之臣，秦始漸強。

## 軼事
西周末，鄭桓公問於史伯：「姜、嬴二姓其中何國可盛？」，史伯曰：「大國而有德者近皆可強，秦仲、齊侯購為姜、嬴之俊傑，且大國，恐其將盛乎？」桓公稱是。

## 後世
東周初，周平王追秦仲之功，乃以秦仲之少子康置夏陽，號梁，為伯爵，史稱梁康伯。

## 宗室
### 長輩
*曾祖：秦嬴，即秦非子
**祖：秦侯

### 父母
*父：秦公伯
*母：孟姬

### 子孫
*長子：秦莊公
**長子：世父
**次子：秦襄公
*次子：名未詳
*三子：名未詳
*四子：名未詳
*五子：梁康伯

## 引據
*《史記·卷四·周本紀第四》
*《史記·卷五·秦本紀第五》
*《後漢書·卷八十七·西羌傳第七十七》

分類:秦本紀
蒲美蓬阿杜德

扎克里九世王諱**蒲美蓬阿杜德**，太上王瑪希敦阿杜德幼子也，母詩納卡琳王太后。

佛曆二四七〇年，降誕於美利堅國麻州，習於瑞士。二四八九年，兄八世王阿南塔瑪希敦崩，乃歸國，繼位於曼谷大皇宮。時首相鑾披汶頌堪專政，泰王但垂拱而已。二五〇〇年，有元帥名沙立他那叻者譖於王，謂頌堪大不敬。乃罷頌堪，始親政。泰人甚崇敬之，呼曰**蒲美蓬大帝**。

二五五九年崩，壽八十八，葬曼谷僧王寺、拉嘉寶碧寺。子瓦集拉隆功立。

王有子一：曰瓦集拉隆功，今上十世王也。女三：曰烏汶叻樂叻查干，曰扎克里詩琳通，曰朱拉蓬瓦萊嵐。
帕佛陀約華朱拉洛

扎克里一世王**帕佛陀約華朱拉洛**，諱**通鑾**，太上王通滴次子，母曰道倫。

佛曆二二七九年，降誕於大城。父仕暹羅王埃伽塔，為符寶郎。王廕，宿衛禁中。二三〇一年，授叻丕副太守。二三〇七年，緬人來侵，圍大城甚急，王與披耶鄭新率部登埤。及城陷，王知事不可為，乃與新謀，潰圍而出，奔春武里，復據尖竹汶。鄭新稱王於吞武里，授王帕拉差林爵。時有王子貼披披據呵叻，昭帕方據程逸，昭披耶那空是貪瑪叻據洛坤，王領兵悉平之。鄭新大喜，封王昭披耶扎克里爵號，假以節鉞，使專征伐。乃西卻緬甸，北平蘭納，東撫寮國，暹羅遂成一大國。

二三二四年，柬埔寨叛，鄭新遣王伐之。鄭新有心疾，凌虐諸臣。又疑王有異心，囚王子女於吞武里為質。時國中有變，鄭新遣披耶訕出戰。賊首黨乃披耶訕之弟也。訕乃合兵倒戈，反攻吞武里。城內人開門納之，遂囚鄭新於黎明寺。時王在柬埔寨，聞變，歸，執訕而誅之。復以鄭新狂悖無道，亦誅之。二三二五年，王為眾推戴，踐祚於曼谷，以弟汶瑪為二王，侄通因為三王，遂肇今萬世之基。新子因他拉披他聞變，以兵疾歸。民心不附，其徒中道反戈，遂勢窮拜降。二王拘之帶回，戮之於市。

二三二五年，柬國闍婆賊起，其王安英來奔。王居之於曼谷，以其臣昭華卞攝柬國政。二三二八年，緬甸以王新立、國內未定，乃大發兵來侵。王與二王、三王親征，卻之。時安南西山賊竊據其國，其王阮福暎來奔。遣侄貼帕里拉送其歸國，敗績於瀝涔吹蔑。暎復奔暹，王居之於曼谷。二三二九年，遣使如清求封，詭稱鄭昭之子鄭華，蓋其得國不正也。清高宗封為暹羅國王，錫之誥印。自是暹王入貢於清，皆用漢名鄭氏。二三五一年，封子伊沙拉頌吞為二王。二三五二年崩，壽七十二，葬曼谷臥佛寺。子伊沙拉頌吞嗣，號帕佛陀洛羅那帕萊。

初，一世王崩，諡曰攀丁東，號二世王曰攀丁格朗。攀丁東，初代主也；攀丁格朗，中代主也。以是推之，則三世王為末代主，不祥之甚。三世王惡之，乃以佛陀為號，諡一世王曰帕佛陀約華朱拉洛、二世王曰帕佛陀洛羅那帕萊。帕，敬稱也。約華，無上天也。朱拉洛，圓滿世界也。
帕佛陀洛羅那帕萊

扎克里二世王**帕佛陀洛羅那帕萊**，諱**伊沙拉頌吞**，初諱**欽**，一世王帕佛陀約華朱拉洛第四子，母阿瑪琳王太后。

佛曆二三一〇年，降誕於夜功。二三五一年，封二王。二三五二年，一世王崩。伊沙拉頌吞入繼大統，以弟社那努拉為二王。有鄭昭之子名蒙門者謀叛，遣子則沙達博丁誅之。時緬甸聞一世王病甚，復大舉來犯，大敗，自是不敢復窺暹境矣。翌年，自稱暹世子鄭佛，遣使如清入貢請封，仁宗封之為暹羅國王。二三六四年，伐吉打。

王好文學，長於詩賦。有名順通鋪者，以詩文見寵。二三六七年崩，庶子則沙達博丁嗣，號帕南告。

初，一世王崩，諡曰攀丁東，而二世王號曰攀丁格朗。攀丁東，初代主也；攀丁格朗，中代主也。以是推之，則三世王為末代主，不祥之甚。及三世王立，甚惡之。乃以佛陀為號，諡一世王曰帕佛陀約華朱拉洛、二世王曰帕佛陀洛羅那帕萊。帕，敬稱也。洛羅，土也。那帕萊，梵語，天也。
朱拉隆功

扎克里五世王**帕巴頌德帕尊拉宗告昭育華**，諱**朱拉隆功**，四世王蒙固第九子也，母特詩琳王太后。

佛曆二三九六年，降誕於曼谷律實宮。幼，師於英吉利人安娜列奧諾溫斯。二四一一年踐祚，以從弟威猜參為二王，首相西素里亞旺輔政。時王年甫十六，以國柄授素里亞旺。王如西洋諸國，盡得其政治之妙。及歸，素里亞旺致仕。王乃親政，行改革，興教育，授國史，以奮民心。

先是，威猜參為二王，權勢漸熾，擬於王者。及王行改革，頗不悅，乃治兵相攻。王以兵勘亂，威猜參奔英國領事館，英人不納。及威猜參薨，王乃罷二王爵，封子哇集魯那希為王儲。

二四五三年崩，壽五十七。子瓦棲拉兀嗣。今泰人猶甚崇敬之，呼曰**朱拉隆功大帝**。曼谷有朱拉隆功大學，以御諱名之，蓋泰人念其德也。
帕南告

扎克里三世王**帕巴頌德帕南告昭育華**，諱**則沙達博丁**，初諱**塔**，二世王帕佛陀洛羅那帕萊庶子，母詩素拉萊王太妃。

佛曆二三三〇年降誕，母見寵於二世王。二三五二年，有鄭昭之子名蒙門者謀叛，王執而誅之。授公摩塔，使專市舶。及二世王崩，王與王子蒙固爭立。王入繼大統，以叔沙滴蓬叻社為二王，出蒙固為僧。二三六七年，王自稱鄭福，遣使入貢於清，兼請襲封。宣宗封為暹羅國王。初，暹羅三年一貢，至二三八二年改為四年。

二三六九年，萬象王阿努旺叛，安南以兵助之。遣沙滴蓬叻社、博丁德差滅其國，執阿努旺歸。二三七六年，安南黎文𠐤據柴棍叛，遣使求援。遣博丁德差、巴育拉旺往救，弗勝。二三八〇年，吉打王反，遣披猜亞伐之。二三八四年，安南滅柬埔寨，柬人洶怨。遣博丁德差伐柬埔寨。乃與安南王共約復其國，立安敦為柬王。

二三九四年崩，壽六十三。諸子皆庶出，不得立，群臣奉蒙固入繼大統。
終末之詩

**終末之詩**，遊戲礦藝末所呈文也。愛爾蘭人朱利安·高夫所作，今釋於公域。

## 史
西曆二〇一一年，高氏作之。時合同未簽。及二〇一四年，微軟將併魔讚。高氏以不喜前約，猶拒簽。

二〇二二年，高氏言其事於推特，釋此詩於公域。由是人人皆可用之矣。

## 覽於[[礦藝]]
入終界，斬終界龍，俟歸門啓，躍入以觀。

## 註

## 據
蒙固

扎克里四世王**帕巴頌德帕宗告昭育華**，諱**蒙固**，二世王帕佛陀洛羅那帕萊嫡子，母詩素里延王太后。

佛曆二三九四年降誕。二世王崩，王與王子則沙達博丁爭立。則沙達博丁入繼大統，是為三世王帕南告也，出蒙固為僧。王不得志，乃巡遊諸府，知民疾苦。

及三世崩，群臣奉蒙固入繼大統，以弟賓告為第二王。二三九四年，自稱暹王鄭福之弟鄭明，遣使入貢於清，兼進大行皇帝香，並請襲封。文宗封其為暹羅國王。蒙固既立，乃行改革，廢奴隸制。泰人德之，呼曰**蒙固大帝**。二四一一年崩，壽六十三，子朱拉隆功嗣。